**НАЧАЛНО УЧИЛИЩЕ „Д-Р ПЕТЪР БЕРОН”**

**с. Ябълчево, общ. Руен ,обл.Бургаска**

*тел. 0884101021 имейл: info-200904@edu.mon.bg*

--------------------------------------------------------------------------------------------------------------------------------------------------------------------------------------

**УТВЪРЖДАВАМ:**

**Пенка Дечева**

**ДИРЕКТОР**

**ПРАВИЛНИК**

**ЗА ДЕЙНОСТТА НА УЧИЛИЩЕТО**

**НА НУ “Д-р Петър Берон”**

**с. Ябълчево, общ. Руен, обл. Бургас**

**2024—2025г**

Правилникът за дейността на училището е създаден на основание чл. 263, ал. 1, т. 2 от ЗПУО и е приет от Педагогическия съвет на проведено заседание на 10.09.2024г. с Протокол №7

**ОБЩИ РАЗПОРЕДБИ**

1. (1) Настоящият правилник определя организацията и реда за провеждане на процеса на обучение и възпитание в НУ „Д-р Петър Берон”с.Ябълчево, конкретизира правата и задълженията на учителите, учениците и родителите, съобразно Закона за предучилищното и училищното образование.
2. Правилникът урежда отношенията в процеса на обучение и възпитание при пълно зачитане и уважение на човешката личност.
3. **УСТРОЙСТВО И ДЕЙНОСТ**
4. **(1)** ОУ „Д-р Петър Берон”с.Ябълчевое институция в системата на предучилищното и училищното образование, в която се възпитават, социализират и обучават ученици от І до IV клас включително в целодневна организация на учебния ден за учениците от І до IV клас, на които се осигурява общообразователна и разширена подготовка за завършване на клас и етап и/или за придобиване на основна степен на образование.
5. Училището е дневно, според вида на подготовката е неспециализирано , а според степента на образование е основно.
6. **(1)** Училището е юридическо лице с Шифър по Булстат: 000042227

Наименование на училището – Начално училище „Д-р Петър Берон”с.Ябълчево”

Официален адрес на училището: пк .8542, с. Ябълчево общ. Руен, обл. Бургас,

Училището притежава обикновен собствен печат и печат с изображение на държавния герб

1. Печатът с изображение на държавния герб се полага върху следните документи:

**1.** Свидетелство за основно образование;

**2.** Удостоверение за валидиране на компетентности за основна степен на образование;

1. Печат с изображение на държавния герб се полага и върху приложенията и дубликатите на документите по ал. 3
2. **(1)** Официалният език в училището е българският.
3. Предучилищното и училищното образование се осъществяват на български език с изключение на случаите, предвидени в ЗПУО.
4. Изучаването и използването на българския език в училището е право и задължение на всеки български гражданин.
5. На децата и учениците в НУ „Д-р Петър Берон”с.Ябълчево се осигуряват условия за усвояване на български книжовен език.
6. Учениците, за които българският език не е майчин, имат право да изучават и майчиния си език при условията и по реда на ЗПОУ.
7. Училището издава и свидетелство за завършено основно образование
8. (1) Училището е общинско.
9. Общината предоставя материалната база на училището за ползване, стопанисване, разпореждане и управление.
10. ОУ „Д-р Петър Берон”с.Ябълчево е юридическо лице по смисъла на чл. 29. (1) от ЗПУО, на бюджетна издръжка съгласно ЗДБРБ и е второстепенен разпоредител с бюджетни кредити към община Руен
11. Училището се финансира от:
12. средства по бюджета, разпределени по формула, утвърдена със Заповед на кмета на община Руен;
13. собствени приходи от:

**а.)** дарения и целеви средства;

**ГЛАВА III.УЧИЛИЩНО ОБРАЗОВАНИЕ**

1. (1) В Училището се осъществява обучение за придобиване на основно образование в два етапа, както следва:
2. начален – от I до IV клас включително.
3. Училищното образование е задължително до навършване на 16-годишна възраст и започва от учебната година, която е с начало в годината на навършване на 7-годишна възраст на детето.
4. Училищното образование може да започне и от учебната година с начало в годината на навършване на 6-годишна възраст на детето по преценка на родителя и при готовност за училище, удостоверена при условия и по ред, определени в държавния образователен стандарт за предучилищното образование.
5. Началото на училищното образование може да се отложи с една учебна година по реда на **чл. 26, ал. 5** от Настоящия правилник.
6. **Организация на училищното образование**
7. (1) Училищното образование се организира в последователни класове.
8. Продължителността на обучението в един клас е една учебна година за всички форми на обучение с изключение на случаите, предвидени в ЗПУО за индивидуалната и самостоятелната форма на обучение.
9. (1) Учениците, записани за обучение в даден клас в дневна форма на обучение, в зависимост от броя им се организират в паралелки или групи.
10. При условията на ЗПУО за ученик от паралелка може да се организира и индивидуално обучение по отделен учебен предмет.
11. Условията и редът за определяне на броя на паралелките в училището, броя на учениците в тях, деленето на паралелките на групи, както и за организиране на индивидуално обучение на ученик от паралелка се определят с държавния образователен стандарт за финансирането на институциите и в съответствие с държавния образователен стандарт за физическата среда и информационното и библиотечното осигуряване на детските градини, училищата и центровете за подкрепа за личностно развитие.
12. **Учебно и неучебно време**
13. (1) Училищно образование се организира в учебни години.
14. Учебната година започва на 15 септември и е с продължителност 12 месеца. В случай че 15 септември е почивен ден, тя започва на първия следващ работен ден.
15. Учебната година включва учебни срокове, учебни седмици, учебни дни и учебни часове, както и ваканции.
16. Учебното време за всички форми на обучение, с изключение на самостоятелната, се организира в учебни срокове, учебни седмици, учебни дни и учебни часове.
17. Учебното време за самостоятелната форма се организира от училището чрез изпити и от ученика или лицето, което се подготвя самостоятелно за тях.
18. (1) Учебната седмица е с продължителност 5 учебни дни и съвпада с работната седмица.
19. В случай на разместване на почивните дни през годината на основание чл. 154, ал. 2 от Кодекса на труда обявените почивни дни са неучебни за учениците, съответно обявените работни дни са учебни, освен когато учениците са във ваканция.
20. Графикът на учебния процес се определя ежегодно със Заповед на Министъра на образованието и науката.
21. (1)Учебният ден включва учебните часове и почивките между тях.
22. Учебният ден започва не по-рано в 8,00 часа и приключва не по-късно от 13, 40 часа.
23. Продължителността на учебния час за всички видове подготовка е:
24. тридесет и пет минути - в I и II клас;
25. четиридесет минути - в III–IV клас;
26. Продължителността на учебния час по ал. 1, т. 1 - 3 се отнася и за часа на класа и за часа за организиране и провеждане на спортни дейности.
27. (1) След всеки учебен час се осигурява почивка на учениците.
28. Почивките между учебните часове в училището се определят от директора и са с продължителност 10 минути, като почивката между третия и четвъртия час е удължена и е 20 минути.
29. (1) (**изм. 11.09.2017 г.)** Дневното разписание на училището (Началото на учебния ден, продължителността на часовете и на почивките между тях, както и на дейностите при целодневна организация на учебния ден) се регламентира със заповед на директора на училището и се оповестява на електронната страница на училището преди началото на всяка учебна година.
30. Графикът за провеждането на учебните часове се контролира от дежурен учител.
31. Явяването на учениците в двора на училището става в 7 часа и 45 минути.
32. Явяването на учителите в училище става в 7 часа и 45 минути.
33. Извънкласните форми, консултации, работа с изоставащи ученици, за часа на класа и за часа за организиране и провеждане на спортни дейности. и допълнителна подготовка се провеждат по определени графици , утвърдени от директора.
34. (1) При непредвидени и извънредни обстоятелства продължителността на всеки учебен час може да бъде намалена до 20 минути от директора на училището със заповед.
35. В случаите и по реда на ал. 1 директорът може да намалява и продължителността на самоподготовката, дейностите по интереси и отдих и спорт при целодневна организация на учебния ден.
36. В случаите по ал. 1 и 2 директорът на училището уведомява началника на регионалното управление на образованието до края на учебния ден, за който се отнася намалението и създава организация за уведомяване на родителите на учениците.
37. (1) Учебни дни може да се определят за неучебни или неучебни дни – за учебни, със заповед на министъра на образованието и науката.
38. В случай на извънредни или непредвидени обстоятелства или за деня на честване на празника на общината кметът на община Руен, след уведомяване на началника на РУО Бургас може да обявява до три учебни дни за неучебни в една учебна година за училища на територията на общината.
39. Директорът на училището след решение на педагогическия съвет може да обявява до три учебни дни в една учебна година за неучебни, но присъствени, за което уведомява началника на регионалното управление на образованието.
40. Неучебни са и дните, в които образователният процес в училището е временно преустановен по задължително предписание на компетентен орган, определен с нормативен акт.
41. (1) Организацията на учебния ден при осъществяване на училищното образование е полудневна и целодневна.
42. Училището организира целодневна организация на учебния ден за учениците от І до ІV клас при желание на родителите
43. Родителите подават писмено заявление до директора на училището до **две седмици преди приключване на учебните занятия** на текущата учебна година за избор на организация на учебния ден
44. При целодневната организация на учебния ден учебните часове от седмичното разписание се провеждат в самостоятелен блок до обяд, а дейностите по самоподготовка, по организиран отдих и физическа активност и заниманията по интереси се провеждат съответно след обяд.
45. (1) Дейностите по самоподготовка, по организиран отдих и физическа активност и заниманията по интереси се организират в учебни часове, продължителността на които е в съответствие с **чл. 16, ал. 3** от Настоящия правилник
46. Когато в групите по ал. 1 участват ученици от І и/или ІІ клас, продължителността на учебния часа е 35 минути.
47. (1) За учениците от І до ІV клас дейностите по самоподготовка, по организиран отдих и физическа активност и заниманията по интереси се разпределят дневно, както следва: самоподготовка – 2 учебни часа; организиран отдих и физическа активност – 2 учебни часа; занимания по интереси – 2 учебни часа..
48. (1) Училището разработва годишна училищна програма за целодневна организация на учебния ден в съответствие със Стратегията за развитие на училището.
49. Годишна училищна програма за целодневна организация на учебния ден се приема от педагогическия съвет и се утвърждава от директора на училището в срок до 15 септември.
50. Годишната училищна програма за целодневна организация на учебния ден включва организирането, разпределението и съдържанието на дейностите по самоподготовка, по организиран отдих и физическа активност и заниманията по интереси.
51. (1) Учебните часове от раздел А и Б от училищния учебен план се разпределят за всяка отделна паралелка за всеки учебен ден от учебната седмица в седмично разписание.
52. Седмичното разписание се разработва в съответствие с Наредба № 10 от 19.06.2014 г. за здравните изисквания при изготвяне и спазване на седмичните учебни разписания на министерството на здравеопазването. Утвърждава със заповед от директора на училището не по-късно от 3 дни преди началото на всеки учебен срок. Представя се в РЗИ до 10 дни след началото на всеки учебен срок. Всяка наложителна промяна в разписанието се утвърждава от РЗИ до 5 дни след нанасянето й.
53. В седмичното разписание извън броя на задължителните учебни часове се включва и часа на класа.
54. Учебният час за спортни дейности се включва в седмичните разписания извън броя на задължителните учебни часове съобразно организацията на учебния ден, паралелките или групите и спортната база в училището.
55. (1) Временни размествания в седмичното разписание на часовете за определен учебен ден се извършват единствено от Директора при определени обстоятелства (разместване на часове за определени дни по указания на министъра на образованието и науката и/или началника на РУО във връзка с провеждане на национални и регионални външни оценявания, осигуряване на заместване на отсъстващи учители поради болест, законово установен отпуск, при аварийни ситуации и др.) и се утвърждават негова заповед.
56. Временните размествания в седмичното разписание се поставят на информационните табла в училище и се качват в сайта на училището.
57. **Организиране и провеждане на учебния час за спортни дейности**
58. (1) Педагогическият съвет на училището съобразно МБ на училището избира за учебната година спортните дейности от определените по чл. 92, ал. 1 от ЗПУО.
59. Учениците подават писмено заявление до директора на училището до **две седмици преди приключване на учебните занятия** на текущата учебна година за избор на спортните дейности от определените по ал. 1.
60. При разпределението на учебните часове по спортни дейности за съответната учебна година директорът определя със заповед учител и/или треньор, времето и мястото за провеждането им по паралелки или групи.
61. Учебният час за организиране и провеждане на спортни дейности не може да се провежда в събота или неделя освен в случаите, в които тези дни са обявени за учебни дни.
62. (1) Учениците, за които е противопоказно участието в часовете по спортни дейности и в часовете по физическо възпитание и спорт, имат право да бъдат освободени от тях.
63. Видът на заболяването и заключението за освобождаване се удостоверява с медицинска експертиза за временна неработоспособност, експертиза за вид и степен на увреждане или експертиза за трайно намалената работоспособност.
64. Въз основа на представените медицински документи директорът определя със заповед учениците, освободени по здравословни причини от учебните часове по спортни дейности и от часовете по учебния предмет физическо възпитание и спорт и срока за освобождаване.
65. В заповедта по ал. 3 се посочва какво ще правят учениците във времето, определено за този часове.
66. Директорът уведомява родителите на учениците писмено за обстоятелствата по **ал. 4.**
67. **Училищна подготовка – същност и съдържание**
68. (1) Училищната подготовка е съвкупност от компетентности – знания, умения и отношения, необходими за успешното преминаване на ученика в следващ клас и/или етап на образование и свързани с постигане на целите на училищното образование.
69. Според съдържанието си училищната подготовка е общообразователна, разширена и допълнителна.
70. (1) Общообразователната подготовка в основната степен на образование е съгласно изисквания, определени с държавния образователен стандарт за учебния план.
71. Изключения по ал. 1 се допускат за индивидуалната форма на обучение.
72. (1) Разширената подготовка обхваща компетентности, които развиват и усъвършенстват отделни компетентности от общообразователната подготовка.
73. Учебните предмети, чрез които се придобива разширената подготовка в Училището, се определят с училищния учебен план в зависимост от интересите на учениците и възможностите на училището.
74. Съдържанието на разширената подготовка по съответния учебен предмет за съответния клас, с изключение на учебните предмети по чл. 76, ал. 1, 2, 3 и 4 от ЗПУО, се определя с учебни програми, утвърдени от директора на училището.
75. Изборът на учебни часове и предмети за разширена подготовка се извършва от родителите измежду списък предложен от Училището в писмено заявление подаде до **две седмици преди приключване на учебните занятия** на текущата учебна година.
76. Списъкът от предмети за разширена подготовка се приема на Педагогически съвет, съгласува се с Обществения съвет на училището и се утвърждава със Заповед на Директора до **15 май** на текущата учебна година.
77. (1) Допълнителната подготовка обхваща компетентности, отговарящи на интересите на учениците и подкрепящи развитието на заложбите им.
78. Учебните предмети и дейностите, чрез които се придобива допълнителната подготовка, се предлагат от училището в зависимост от възможностите му, избират се от учениците според интересите им и се определят с училищните учебни планове.
79. Съдържанието на допълнителната подготовка, с изключение на учебните предмети по чл. 76, ал. 1, 2, 3 и 4 от ЗПУО се определя в учебни програми, утвърдени от директора на училището.
80. Изборът на учебни часове, предмети и дейности за допълнителна подготовка се извършва от родителите измежду списък предложен от Училището в писмено заявление подаде до **две седмици преди приключване на учебните занятия** на текущата учебна година.
81. Списъкът от предмети и дейности за допълнителна подготовка се приема на Педагогически съвет, съгласува се с Обществения съвет на училището и се утвърждава със Заповед на Директора **до 15 май** на текущата учебна година.
82. За учениците, които се обучават по индивидуални учебни планове, Директора по предложение на екипа за подкрепа за личностно развитие утвърждава индивидуални учебни програми въз основа на учебните програми по **чл. 78** от ЗПУО.
83. **(1)** Всяка учебна година преподаващия учител, като се отчита интересите на учениците и спецификата на училищната образователна среда разработва Годишното тематично разпределение и за всеки учебен предмет и всеки клас.
84. Годишното тематично разпределение представлява дидактически план за работа на учителя за практическото постигане на заложените в съответната учебна програма цели на обучението за постигане на очакваните резултати и за придобиване на общообразователната подготовка в съответствие с предвиденото в учебния план.
85. Годишното тематично разпределение има съществена роля за ритмичното разпределение на учебното съдържание по съответния учебен предмет за даден клас и за планиране на съответстващите учебни дейности, свързани с преподаване на нов учебен материал, упражнения, преговор, както и за гарантиране на изпълнението на учебната програма.
86. **(1)** Годишното тематично разпределение на учителя за съответната учебна година и за съответния клас се утвърждава от директора на училището преди началото на учебната година.
87. Годишното тематично разпределение подлежи на изменение, допълнение и преструктуриране при възникнали обстоятелства от обективен характер и промените се осъществяват при условията и по реда **чл. 37 ал.1** и **чл. 38 ал.1** от Настоящия правилник
88. Годишното тематично разпределение подлежи на контрол от страна на директора на училището, на регионалното управление на образованието и на Министерството на образованието и науката.
89. **Учебен план**
90. (1) Училището въз основа на рамков учебен план за общо образование за основната степен на образование в съответствие с Държавният образователен стандарт за учебния план разработва училищен учебен план съобразно интересите на учениците и възможностите си.
91. Избраният рамков учебен план се прилага за целия етап, съответно цялата степен на образование.
92. Училищният учебен план се утвърждава за всяка учебна година за всяка паралелка
93. Училищният учебен план се приема от педагогическия съвет и след съгласуване с обществения съвет към училището се утвърждава със заповед на директора, като не може да се променя през учебната година.
94. Училищният учебен план съдържа седмичния брой часове по учебни предмети.
95. (1) Извън часовете по чл. 87, ал. 2 и 3 от ЗПУО в учебния план се включва за всеки клас, за всяка учебна седмица и по един учебен час за организиране и провеждане на спортни дейности, утвърдени от министъра на образованието и науката по предложение на министъра на младежта и спорта, както и по един учебен час на класа.
96. Часът на класа се използва за последователно развитие на класа, за патриотично възпитание и за изграждане на граждански компетентности, включително чрез ученическото самоуправление.
97. Обучението и дейностите по ал. 1 може да се осъществяват в блок от часове в зависимост от проблематиката и от потребностите на учениците от паралелката.
98. Училищният учебен план след приключване на учебната година се съхранява в архива на училището със срок постоянен
99. (1) Въз основа на училищния учебен план се разработва индивидуален учебен план за учениците в индивидуална форма на обучение, както и при необходимост за учениците със специални образователни потребности, които се обучават в дневна форма на обучение;
100. Индивидуалният учебен план по ал. 1 се утвърждава със заповед на директора и изпълнението му се контролира ежемесечно от регионалното управление на образованието.
101. Индивидуалният учебен план се разработва за учебна година с изключение на случаите, предвидени в държавния образователен стандарт за учебния план.
102. Индивидуалният учебен план може да определя разпределение на учебното време по един или по повече учебни предмети, което е различно от рамковия и училищния учебен план.
103. Индивидуалният учебен план на учениците със специални образователни потребности може да съдържа само част от учебните предмети, определени в рамковия или в училищния учебен план.
104. За обучението по всеки предмет от индивидуалния учебен план екипът за подкрепа за личностно развитие разработва индивидуална учебна програма, която се утвърждава от директора на училището.
105. (изм. 11.09.2017 г.)Индивидуалните учебни програми на учениците със специални образователни потребности се разработват въз основа на държавния образователен стандарт за общообразователната подготовка, съобразени са с учебните програми по общообразователните учебни предмети и са в съответствие с индивидуалните потребности и възможности на всеки ученик.
106. (1) Всеки има право да завърши определен клас по училищния учебен план, по който е започнал да се обучава в същото училище.
107. Лицата, прекъснали обучението си, продължават по училищния учебен план, действащ през учебната година, от която обучението продължава.
108. **Форми на обучение**
109. (1) Формите на обучение, които се организират в Училището се приемат от педагогическия съвет най- късно до **30 юни** на текущата учебна година
110. Директора на училището издава заповед за организация на Формите на обучение, които се организират в Училището.
111. Училищното обучение се осъществява в дневна форма, освен в случаите, предвидени в този раздел.
112. При условията и по реда на ЗПУО в Училището могат да се организират дневна, индивидуална, самостоятелна и комбинирана форми на обучение.
113. Ученикът не може да се обучава в две или повече форми на обучение едновременно.
114. (1) Формата на обучение се избира от ученика при условията на чл. 12, ал. 2 от ЗПУО и при спазване изискванията на ЗПУО.
115. (1) Дневната форма на обучение се организира за паралелки или групи в учебни часове през учебния ден и включва обучението на учениците по учебни предмети.
116. В дневната форма на обучение се включват и дейностите по целодневна организация на учебния ден, спортните дейности и часа на класа.
117. (1) Индивидуалната форма на обучение се организира за отделен ученик.
118. Индивидуалната форма включва индивидуални учебни часове и текущо оценяване или изпити за определяне на срочна или годишна оценка.
119. Обучението се осъществява по индивидуален учебен план по чл. 95 от ЗПУО.
120. Индивидуалните учебни часове се провеждат в училището. В случаите по ал. 1, т. 1, когато ученикът не може да посещава училището, учебните часове се организират в домашни или болнични условия, а в случаите по ал. 1, т. 4 – и в център за подкрепа за личностно развитие.
121. (1) Самостоятелна форма на обучение се организира за отделен ученик.
122. Самостоятелна форма на обучение не може да се организира за ученици по чл. 49, ал. 2, т. 1 от ЗПУО.
123. Самостоятелната форма включва самостоятелна подготовка и изпити за определяне на годишни оценки по учебните предмети от училищния учебен план.
124. При самостоятелна форма на обучение се прилага училищният учебен план за дневна форма.
125. (1) Заявлението за записване в самостоятелна форма на обучение може да се подаде и до **20 учебни дни** преди изпитна сесия, определена в правилника за дейността на училището с изключение на учениците по **чл. 112, ал. 1, т. 2. от ЗПУО**
126. Изпитите по учебните предмети от училищния учебен план се организират в три сесии – първа (02-30 ноември), втора (01-31 март) и трета (15 май – 15 юни).
127. За лицата навършили 16 години и заявили желание при подаване на заявление за записване в СФО се допуска обучение за завършване на два класа в една година. Лицата полагат изпити за следващия клас само ако успешно са положили всички изпити, предвидени за завършване на предходния клас.
128. (1) Комбинирана форма на обучение включва обучение при условията и по реда на дневна форма и индивидуално обучение по един или няколко учебни предмета от училищния или индивидуалния учебен план.
129. Обучението в комбинирана форма се извършва по училищния учебен план или по индивидуален учебен план – за ученици със специални образователни потребности и за ученици с изявени дарби.
130. Комбинирана форма на обучение може да се организира за:
131. ученик със специални образователни потребности;
132. ученик с изявени дарби;
133. ученик в класовете от ІІ до VІІ, преместен от училище, в което ученикът е изучавал чужд език различен от изучавания в училището;
134. ученик в VІІ клас, преместен от училище, в което ученикът не е изучавал учебен предмет от разширената подготовка, определен в училищния учебен план, ако преместването се извършва след началото на втория учебен срок.
135. В случаите по ал. 3, т. 3 и 4 вместо чуждия език или съответния учебен предмет от разширената подготовка, предвиден в училищния учебен план, се организира индивидуално обучение по чуждия език или по учебния предмет, който ученикът е изучавал преди преместването си. Индивидуалното обучение се осъществява от друго училище – по реда на чл. 113, ал. 4, 6 и 7 от ЗПУО, или от приемащото училище – по реда на чл. 112, ал. 3 и 4 от ЗПУО.
136. В случаите по ал. 3, т. 1 индивидуалното обучение може да се осъществява по един или по няколко учебни предмета. Индивидуалното обучение се осъществява от училището – по реда на чл. 111, ал. 2 – 5 от ЗПУО, или от друго училище – по реда на чл. 113, ал. 4, 6 и 7 от ЗПУО.
137. В случаите по ал. 3, т. 2 индивидуалното обучение се осъществява по един или няколко учебни предмета, по които ученикът е показал трайни способности и постижения, надвишаващи постиженията на неговите връстници. Индивидуалното обучение се осъществява от училището по реда на чл. 111, ал. 2 – 5 от ЗПУО.
138. **Оценяване на резултатите от обучението на учениците**
139. (1) Оценяването е процес на установяване и измерване на постигнатите резултати от обучението и нивото на подготвеност на учениците за бъдещата им реализация.
140. Оценяване се извършва:
141. в процеса на обучение;
142. в края на клас или на етап от степен на образование;
143. при завършване на степен на образование.
144. (1) Оценяването се извършва чрез текущи изпитвания и изпити.
145. В резултат на текущите изпитвания се поставят текущи оценки и брой точки, въз основа на които се формират срочни или годишни оценки.
146. Не се поставят оценки по учебните предмети или дейности, предвидени за изучаване във факултативните часове от училищния учебен план, при обучението в учебните часове по чл. 92, ал. 1 от ЗПУО,.
147. Изпитите са:
148. за определяне на срочна или на годишна оценка по учебен предмет;
149. за промяна на оценката;
150. за установяване степента на постигане на компетентностите, определени в учебната програма по учебен предмет за определен клас;
151. за установяване степента на постигане на компетентностите, определени с държавния образователен стандарт за общообразователната подготовка;
152. В края на ІV клас се провежда национално външно оценяване за установяване степента на постигане на компетентностите за съответния етап, определени с държавния образователен стандарт за общообразователната подготовка.
153. **(1)** Оценката съдържа качествен и количествен показател.
154. На учениците от I до III клас включително не се поставят количествени оценки.
155. На учениците със специални образователни потребности, които се обучават по индивидуална учебна програма, се поставят оценки само с качествен показател, които може да са: „постига изискванията“, „справя се“ и „среща затруднения“.
156. Когато се установи, че учениците по ал. 3 са постигнали изискванията на учебната програма по учебен предмет от училищния учебен план, се поставя оценка с количествен показател и по този учебен предмет и обучението по индивидуална учебна програма се преустановява.
157. (нова 11.09.2017 г.) Установяването на придобитите компетентности като очаквани резултати от обучението по индивидуалните учебни програми се осъществява от учителите по съответните учебни предмети от индивидуалните учебни планове на учениците съвместно с екипите за подкрепа за личностно развитие на учениците.
158. (1) Знанията и уменията на учениците се контролират чрез устни, писмени и практически форми на проверка и оценка, както и чрез тестове, съгласно ЗПУО.
159. Контролът се осъществява текущо и периодично.
160. В триседмичен срок от началото на учебната година чрез текущо изпитване се установява входното равнище на учениците по учебните предмети, които са изучавали през предходната година в задължителните учебни часове
161. Две седмици преди оформяне на годишна оценка по учебни предмети, по които не се провежда класна работа или НВО се провежда текущо изпитване за установяване на изходното ниво на учениците.
162. Текущият контрол се осъществява от учителите, чрез избрани от тях форми на проверка, а периодичният – от учителите, директора и експертите от регионалното управление по образованието.
163. Годишните и срочните оценки се оформят въз основа на цялостната работа на ученика по предмета през учебния срок и учебната година и не са средноаритметични.
164. (изм. 11.09.2017 г.)Годишните и срочните оценки се формират при спазване на ДОС за оценяване резултатите от обучението на учениците.
165. Класни работи се правят по предварително определен график по български език и литература и математика. Учениците и родителите се уведомяват за тях най-малко една седмица съответно след първия и след втория срок.
166. Изпити се организират и провеждат със заповед на директора.
167. Освен ако в съответната учебна програма не е определено друго, минималният задължителен брой текущи изпитвания по учебен предмет за всеки учебен срок е:
168. две текущи изпитвания по учебни предмети, изучавани по училищен учебен план с до два учебни часа седмично;
169. три текущи изпитвания по учебни предмети, изучавани по училищен учебен план с 2,5 – 3,5 учебни часа седмично;
170. четири текущи изпитвания по учебни предмети, изучавани по училищен учебен план с 4 и повече учебни часа седмично.
171. (нова 11.09.2017 г.) В минималния задължителен брой текущи изпитвания по **ал. 10** не се включва текущото изпитване за установяване входното равнище на учениците по учебните предмети, които са изучавали през предходната година в задължителните учебни часове
172. **Завършване на клас, етап и степен на образование**
173. **(1)** Ученик завършва успешно клас, ако има годишни оценки най-малко „среден (3)“ по всички учебни предмети или модули, предвидени в училищния учебен план за съответния клас в задължителните и в избираемите учебни часове.
174. Ученик, успешно завършил определен клас, продължава обучението си в следващия клас.
175. Ученик в началния етап на основно образование продължава обучението си в следващия клас независимо от годишните си оценки по изучаваните учебни предмети, ако се обучава в дневна, индивидуална, самостоятелна или комбинирана форма и неговата възраст е съответната за този клас или я надхвърля, но с не повече от три години.
176. **(1)** Ученик, който има годишна оценка „слаб (2)“ по учебен предмет, полага изпит за промяна на оценката по учебния предмет при условия и по ред, определени с държавния образователен стандарт за оценяването на резултатите от обучението на учениците.
177. В случаите по ал. 1 ученик, който не се е явил или не е положил успешно изпита за промяна на оценката, повтаря класа.
178. **(1)** Учениците от I до ІІІ клас включително, които не са усвоили компетентностите, заложени в учебната програма за съответния клас, както и учениците от ІV клас, които имат годишна оценка „слаб (2)“ по учебен предмет, не полагат изпити за промяна на оценката и не повтарят класа, ако са се обучавали в дневна, индивидуална, самостоятелна или комбинирана форма и възрастта им е съответната за този клас или я надхвърля, но с не повече от три години.
179. За учениците по ал. 1, с изключение на тези, които са се обучавали в самостоятелна форма, задължително се организира допълнително обучение по време на лятната ваканция при условия и по ред, определени със заповед на директора на училището. При необходимост допълнителното обучение може да продължи и през следващата учебна година.
180. (1) Ученик със специални образователни потребности не повтаря класа.
181. За обучението на ученик със специални образователни потребности, който има годишна оценка „слаб (2)“ по учебен предмет, по преценка на екипа за подкрепа за личностно развитие в следващия клас може да се разработва индивидуална учебна програма по съответния учебен предмет.
182. В случаите по ал. 2, когато за ученика не е разработена индивидуална учебна програма по учебния предмет, по който има оценка „слаб (2)“, през следващата учебна година той полага изпит за промяна на оценката по този учебен предмет.
183. Ученик, който е в самостоятелна форма, при повтаряне на класа се обучава и се явява на изпити само по учебните предмети, по които има оценка „слаб (2)“.
184. **(1)** На учениците, завършили обучението си в I, II и III клас, се издава удостоверение за завършен клас.
185. Извън случаите по ал. 1 завършено обучение в определен клас се удостоверява с ученическа книжка.
186. **(1)** Учениците, завършили обучението си в IV клас, получават удостоверение за завършен начален етап на основно образование.
187. Документът по ал. 1 дава право на продължаване на обучението в прогимназиалния етап на основно образование.
188. **(1)** Учениците, завършили успешно VІІ клас, придобиват основно образование, което се удостоверява със свидетелство за основно образование. Свидетелството дава право за продължаване на обучението в следващата степен на образование, както и на обучение за придобиване на професионална квалификация.
189. Учениците по чл. 120, ал. 7 от ЗПУО, завършили обучението си в VII клас, получават удостоверение за завършен VІІ клас, което им дава право да продължат обучението си в VІІІ клас и на професионално обучение.
190. Учениците не може да повтарят успешно завършен клас и повторно да придобиват образование от една и съща степен в училищата, освен в случаите, предвидени в нормативен акт.
191. Условията и редът за завършване на определен клас и определен етап от степента на образование и за преминаване в следващ клас или етап от степента на образование се определят най-късно до началото на съответната учебна година на съответния клас или етап.
192. **(1)** Изискванията към съдържанието на документите за завършен клас, етап или степен на образование се определят с държавния образователен стандарт за информацията и документите.
193. В документите за завършен етап от степента на образование, за завършено образование се посочва съответното ниво от Националната квалификационна рамка и от Европейската квалификационна рамка.
194. **План-прием. Постъпване и преместване на ученици**
195. (1) Училищният план-прием определя за училището за всяка предстояща учебна година:
196. броя на паралелките в І клас;
197. броя на местата, в паралелките в І и IV клас съобразно стандарта за физическа среда и информационното и библиотечното осигуряване на детските градини, училищата и центровете за подкрепа за личностно развитие и стандарта за финансирането на институциите.
198. промяна броя на паралелките в останалите класове и свободните места в тях;
199. класове, за които се предвижда целодневна организация на учебния ден;
200. **(1)** Учениците постъпват в Училището на местата, определени с училищния, план-прием.
201. (1) Училищният план-прием за предстоящата учебна година се утвърждава със заповед на директора в срок до 30 март след становище на обществения съвет и се публикува на интернет страницата на училището.
202. (изм.11.09.2017 г.) Директорът до 10 април информира началника на регионалното управление на образование и финансиращия орган за утвърдения училищен план-прием за предстоящата учебна година.
203. (1) За изпълнение на училищния план-прием директорът със заповед определя училищна комисия, която приема заявления за прием в І клас и извършва всички дейности по приема на учениците.
204. Директорът утвърждава списъците на приетите ученици по паралелки в срок до началото на учебната година.
205. В срок до 15 септември училището изпраща в община Руен сведение за децата, записани в предучилищна група и в I клас към момента.
206. (1) Учениците може да се преместват, както следва:
	1. от I до VI клас през цялата учебна година;
	2. от VII не по-късно от 30 учебни дни преди края на всеки учебен срок.
207. (1) Учениците се преместват при спазване на следните условия и ред:
208. подаване на писмено заявление от родителите и/или ученика съгласно чл. 12, ал. 2 на ЗПУО до директора на приемащото училище;
209. издаване на служебна бележка от директора на училището до три работни дни, с която потвърждава записването на ученика.
210. Служебната бележка по ал 1, т. 2 се представя от родителя/настойника и/или ученика заедно със заявлението за преместване на директора на училището, от което се премества ученика.
211. До три работни дни директорът на училището, в което се е обучавал ученикът предоставя на родителя/настойник и/или ученика удостоверение за преместване, копие на училищния учебен план.
212. До три работни дни от получаване на удостоверението за преместване, родителят/настойникът и/или ученикът представя получените документи за записване в приемащото училище.
213. Директорът на приемащото училище до три работни дни определя със заповед условията за приемане на ученика и информира родителя/настойника и/или ученика. Родителят/настойникът и/или ученикът подписва декларация за информирано съгласие относно различията в учебния план в приемащото училище и необходимостта от комбинирана форма на обучение (ако е приложимо).
214. В срока по ал. 5 директорът на приемащото училище информира писмено директора на училището, от което идва ученика за неговото записване.
215. (1) Ученикът се счита за преместен в новото училище от датата, посочена в заповедта на директора на приемащото училище.
216. Решението за преместване на ученик над училищния план-прием се взема от началника на регионалното управление на образованието по ред и условия, определени от него.
217. При преместването си учениците от І до VІІ клас включително не полагат приравнителни изпити.
218. **Признаване, приравняване и валидиране на резултати от ученето**
219. Признаването на завършен период или клас за класовете от І до IV клас включително се извършва от директора на Училището.
220. (1) Желаещите признаване на завършен период, клас на училищно по документи, издадени от училища на чужди държави, подават в Училището следните документи:
	1. заявление по образец, утвърден със заповед на министъра на образованието и науката;
	2. документ за училищно образование;
	3. документ, в който се посочва какви права дава документът по т. 2 за продължаване на образованието, в случаите, когато това не е посочено в документа по т. 2;
	4. превод на български език на документите по т. 2 и 3 от заклет преводач;
	5. документ за последния завършен клас в българско училище (ако има такъв) преди обучението в училище на чужда държава;
221. Документите по ал. 1, т. 2, 3 и 4 се подават в оригинал, а документите по т. 5 - в оригинал или копие, заверено от нотариус или от училището, издало документа.
222. Допълнително при необходимост се представят и други документи, свързани с признаването, посочени от директора на приемащото училище.
223. **(1)** При признаване на завършен период или клас за класовете от І до VІ клас включително директорът извършва оценка на представените документи и издава заповед за признаване и записване в училището или за отказ за признаване.
224. Отказът по ал. 1 се мотивира. Директорът писмено уведомява заинтересувания за мотивите за отказа.
225. **(1)** Директорът се произнася по всеки конкретен случай на признаване в срок до 10 дни, считан от датата на представяне на документите **по чл. 77 ал. 1.**
226. Срокът по ал. 1 може да бъде удължен в случаите, в които документите, подадени съгласно чл. 100, ал. 1 са недостатъчни за вземане на решение и се налага да се изиска допълнителна информация.
227. В случаите по ал. 2 при изявено писмено желание, лицето може да посещава училището с разрешение на директора.
228. Лицата, на които е признат завършен период или клас за класовете от І до VІ клас включително, по документи, издадени от училище на чужда държава, не полагат приравнителни изпити.
229. (1) В Училището може да се организират и провеждат курсове за ограмотяване - за придобиване на компетентности от началния етап на основната степен на образование; и курсове за придобиване на компетентности от прогимназиалния етап за лица, навършили 16 години.
230. Обучението в курсовете по ал. 1 се извършва по програми, утвърдени от министъра на образованието и науката, ориентирани към резултатите от обучението, определени с държавния образователен стандарт за общообразователната подготовка за начален и за прогимназиален етап.
231. Лицата, преминали обучение в курс по ал. 1, полагат изпити при условията и по реда на държавния образователен стандарт за оценяване на резултатите от обучението на учениците.
232. На лицата, успешно положили изпитите по ал. 3, се издават съответно удостоверенията по чл. 168, ал. 1, т. 3, 4 или 5 от ЗПУО.

**ГЛАВА IV.УЧИТЕЛИ, ДИРЕКТОРИ И ДРУГИ ПЕДАГОГИЧЕСКИ СПЕЦИАЛИСТИ**

1. **Общи положения**
2. **(1)** Учителите и директорите са педагогически специалисти.
3. (1) Трудовите договори с педагогическите специалисти се сключват и прекратяват от директора на училището.
4. **Права и задължения**
5. **(1) Педагогическите специалисти имат следните права:**
6. да бъдат зачитани правата и достойнството им;
7. да определят методите и средствата за провеждане на образователния процес съобразно принципите и целите, определени в този закон;
8. да участват във формирането на политиките за развитие на училището
9. да получават професионална подкрепа в процеса на изпълнение на служебните си задължения;
10. да повишават квалификацията си;
11. да бъдат поощрявани и награждавани.
12. **Педагогическите специалисти имат следните задължения:**
13. да осъществяват обучение и възпитание на децата и учениците в съответствие с държавните образователни стандарти;
14. да опазват живота и здравето на децата и учениците по време на образователния процес и на други дейности, организирани от Училището;
15. да зачитат правата и достойнството на децата, учениците и другите участници в предучилищното и училищното образование и да сътрудничат и партнират със заинтересованите страни;
16. да получава информация от директора на училището, регионалното управление по образованието и Министерството на образованието и науката относно възможностите за поддържане и повишаване на професионалната си квалификация;
17. да поддържат и повишават квалификацията си съобразно политиките за организационно развитие на Училището и специфичните потребности на децата и учениците, с които работят с цел подобряване качеството на образованието им.
18. да участват при избора на учебник, по който ще се провежда обучението по съответния учебен предмет;
19. да дават мнения и предложения за развитието на училището;
20. да използват училищната материално-техническа база за изпълнение на служебните си задължения. Размножаването на материали за тестове и изпитвания на учениците се извършва от длъжностно лице, определено от директора. Учителят представя подписано от директора разрешение за определяне на броя на копията;
21. да уведомява в деня на отсъствието или на следващия ден до обед директора, когато се налага да отсъства от учебни часове за осигуряване на заместник с цел недопускане на свободни часове
22. да участва в работата на Педагогическия съвет;
23. да изпълнява предписанията и препоръките на органите, осъществяващи методическа дейност и контрол в системата на предучилищното и училищно образование;
24. да не ползва мобилен телефон по време на учебен час;
25. да не пуши, да не внася и да не употребява алкохол в училището, както и извън него при провеждане на дейности, в които участват ученици;
26. да се явява на работа с облекло и във вид, които съответстват на положението му на учител и на добрите нрави, като с външния си вид, с облеклото си и с поведението си да допринася за създаване и поддържане на нравствени добродетели у учениците;
27. да не внася в училището оръжие и други предмети, които са източник на повишена опасност;
28. да вписва в дневника ежедневно действително взетите часове и конкретната тема на урока; при неспазване на определения срок е нарушение на настоящия Правилник и на лицето се търси административна отговорност.
29. да води коректно и редовно училищната документация съгласно изискванията на Министерството на образованието и науката;
30. да води правилно и да опазва дневника на класа, който е официален документ;
31. чрез административното ръководство да уведомява незабавно общинската служба за социално подпомагане за ученици, нуждаещи се от закрила; да уведомява директора за ученици, нуждаещи се от специална закрила;
32. да изпълнява решенията на Педагогическия съвет и на другите органи за управление на образованието;
33. да не отклонява ученици от учебния процес;
34. да не прилага форми на физическо и психическо насилие върху учениците и да не накърнява личното им достойнство;
35. да подпомага родителите, които срещат затруднения при възпитанието на децата си;
36. да не организира и да не осъществява политическа, религиозна и противодържавна дейност с учениците и колегите си в училище;
37. да познава и спазва Етичния кодекс на общността;
38. да работи за обогатяването и усъвършенстването на материално-техническата база на училището;
39. всяка учебна година до 10 септември да изготвя годишно тематично разпределение на учебния материал по предметите, които ще преподава, и да го заведе в канцеларията на училището;
40. да дава консултации в дни и часове, определени със заповед на директора;
41. На педагогическите специалисти се дължи почит и уважение от учениците, родителите, административните органи и обществеността.
42. При изпълнение на служебните си задължения педагогическите специалисти в Училището имат право на представително облекло за всяка календарна година при условия и по ред, определени с наредба, издадена от министъра на образованието и науката съгласувано с министъра на финансите. Средствата за представителното облекло се осигуряват от бюджета на Училището.
43. Педагогическите специалисти, които работят в Училището извън местоживеенето си, имат право на възстановяване на извършените от тях разходи за транспорт от местоживеенето им до местоработата и обратно при условия и по ред, определени в наредба, издадена от министъра на образованието и науката съгласувано с министъра на финансите.
44. При прекратяване на трудовото правоотношение с педагогически специалисти, които през последните 10 години от трудовия си стаж са заемали длъжност на педагогически специалист в държавна или общинска институция на бюджетна издръжка от системата на предучилищното и училищното образование, се изплаща по-голям размер на обезщетението по чл. 222, ал. 3 от Кодекса на труда.
45. **(1) Учител, който е и класен ръководител, има следните задължения:**
46. да следи за успеха и развитието на учениците от съответния клас, за спазването на учебната дисциплина и за уменията им за общуване с учениците и учителите и периодично и своевременно да информира родителите им;
47. - да анализира и оценява рисковите фактори за учениците от класа и да предприема превантивни и корективни мерки за справяне с тях;
48. да контролира посещаемостта на учениците от класа;
49. своевременно да уведомява родителите, ако ученикът отсъства от учебни часове, както и когато спрямо него ще започне процедура за налагане на наказание и други мерки по този правилник;
50. да консултира родителите за възможностите и формите на допълнителна работа с ученика;
51. да организира и провежда родителска среща;
52. периодично да организира индивидуални срещи с учениците от класа;
53. да организира и провежда час на класа и да работи за развитието на паралелката като общност;
54. да участва в процедурите за налагане на наказания и мерки по отношение на учениците от класа в случаите и по реда, предвидени в този правилник;
55. да осъществява връзка с учителите, които преподават на класа;
56. да осъществява връзка и да подпомага учителите, които работят с ученици в класа;
57. да води редовно и да съхранява учебната документация за класа;
58. да запознава срещу подпис учениците и родителите с този правилник и с училищния учебен план;
59. да изпълнява нарежданията на директора, които се отнасят за класа;
60. да се грижи за опазване на училищното имущество; след завършване на учебната година да предава в изправност на директора, а на домакина – имуществото в класната стая;
61. да контролира закупените от ученици/родители материали (тетрадки, работни и рисувателни листове, контурни карти и др.) и пособия (химикали, моливи, чертожни инструменти и др.), обезпечаващи провеждането на образователния процес да не са носители на агресивни послания, да съответстват на възрастта на учениците и да отговарят на изискванията за естетика
62. да изготвя и предоставя на родителя характеристика за всеки ученик, както следва:

**а.** в края на всяка учебна година класният ръководител изготвя характеристика за всеки ученик от класа, в която прави преценка за развитието на ученика в образователно-възпитателния процес и за спазването на училищната дисциплина; характеристиката се предоставя на родителя срещу подпис;

**б.** при завършване на основно образование класният ръководител изготвя цялостна характеристика за развитието на ученика; като неразделна част от свидетелството за основно образование;

**в.** при преместване на ученика в друго училище.

1. В началото на учебната година и след зимната и пролетната ваканция класният ръководител провежда родителска среща по безопасни условия и възпитание на труд.
2. На първата родителска среща за учебната година класният ръководител предоставя информация на родителите относно графика за приемното време на учителите в училище.
3. Предучилищното и училищното образование в Република България е светско.(Доп. - ДВ, бр. 34 от 2022 г., изм. - ДВ, бр. 69 от 2024 г.)

 В системата на предучилищното и училищното образование се забраняват действия, свързани със:

-налагането на идеологически и/или религиозни доктрини;осъществяването на политическа и партийна дейност;

 - извършване на пропаганда, популяризиране или подстрекаване по какъвто и да е начин, пряко или косвено, на идеи и възгледи,

 -свързани с нетрадиционна сексуална ориентация и/или определяне на полова идентичност, различна от биологичната.

В системата на предучилищното и училищното образование идеологии, доктрини и системи от възгледи и идеи се изучават за постигане на целите

- за формиране на национално самочувствие, патриотичен дух и родолюбие у децата и учениците и при спазване на държавните образователни стандарти и на учебните програми

1. Учителите и ръководството на училището не носят имуществена отговорност за изгубени от учениците вещи;
2. **(1)** Освен в случаите, определени в ЗПУО, педагогически специалист не може да извършва срещу заплащане обучение или подкрепа по смисъла на чл. 178, ал. 1, т. 2 – 7 и 14 от ЗПУО и чл. 187, ал. 1, т. 2 и 4 от ЗПУО на деца и ученици, с които работи в училището, ако това заплащане е от името и за сметка на децата и учениците, включително със средства от училищното настоятелство.
3. Педагогически специалист няма право да участва при изготвяне и оценяване на изпитни материали и да извършва проверка и оценка на изпитни работи, ако е подготвял ученици за явяването им на съответния изпит срещу заплащане, ако това заплащане е от името и за сметка на децата и учениците.
4. В едномесечен срок от началото на всяка учебна година педагогическият специалист подава пред работодателя си писмена декларация относно обстоятелството дали срещу заплащане от името и за сметка на децата и учениците през предходната учебна година е извършвал обучение или подкрепа по смисъла чл. 178, ал. 1, т. 2 – 7 и 14 от ЗПУО и чл. 187, ал. 1, т. 2 и 4 от ЗПУО на деца и ученици и че това не са били деца и ученици, с които педагогическият специалист е работил в училището в същия период.
5. Преди включването в дейности по ал. 2 педагогическият специалист подава декларация, че не е подготвял ученици за явяването им на съответния изпит срещу заплащане от тях или от родителите им.
6. При установяване нарушение на ал. 1 и 2, както и в случаите на неподаване на декларацията по ал. 3 или при подаване на декларация с невярно съдържание педагогическите специалисти носят дисциплинарна отговорност по реда на Кодекса на труда.
7. **(1)**Педагогически специалист може да участва като оценител във втория етап на процедурата по оценяване Проектите на познавателна книжка, учебник и на учебен комплект - пригодността им за прилагане в училище.
8. Преди включването в дейности по **чл.87, ал.1** от Настоящия правилник, педагогическият специалист подава декларация, за липса на обстоятелства по чл.159, ал. 1 от ЗПУО
9. В случаите на неподаване на декларацията по ал. 2 или при подаване на декларация с невярно съдържание педагогическите специалисти носят дисциплинарна отговорност по реда на Кодекса на труда.
10. **Повишаване квалификацията на учителите, директорите и другите педагогически специалисти**
11. **(1)** Повишаването на квалификацията е непрекъснат процес на усъвършенстване и обогатяване компетентностите на педагогическите специалисти за ефективно изпълнение на изискванията на изпълняваната работа и за кариерно развитие.
12. Планирането, координирането, управлението и контролът на дейностите за повишаване квалификацията на педагогическите специалисти се осъществяват на национално, регионално, общинско и училищно ниво.
13. Педагогическите специалисти са длъжни ежегодно да повишават квалификацията си с цел подобряване качеството на работата им и повишаване резултатите и качеството на подготовка на децата и учениците.
14. Директорът на Училището е длъжен да осигурява необходимите условия за повишаване квалификацията на педагогическите специалисти.
15. **(1)** Повишаването на квалификацията на педагогическите специалисти се извършва от специализирани обслужващи звена, от висши училища и научни организации. Повишаването на квалификацията на педагогическите специалисти се извършва и от обучителни организации, чиито програми за обучение са одобрени при условията и по реда на тази глава.
16. Повишаването на квалификацията на педагогическите специалисти по ал. 1 се измерва чрез система от квалификационни кредити и се удостоверява с документ. Системата от квалификационни кредити се определя с държавния образователен стандарт за статута и професионалното развитие на учителите, директорите и другите педагогически специалисти.
17. Педагогическите специалисти са длъжни да повишават квалификацията си по програми на организациите по ал. 1 в не по-малко от 48 академични часа за всеки период на атестиране.
18. Държавата създава условия за повишаване квалификацията на педагогическите специалисти по ал. 3.
19. Повишаването на квалификацията, извършена от организации извън ал. 1, се признава чрез квалификационни кредити от началника на съответното регионално управление на образованието след заявление на педагогическия специалист при условия и по ред, определени с държавния образователен стандарт за статута и развитието на учителите, директорите и другите педагогически специалисти.
20. **(1)** Повишаването на квалификацията на педагогическите специалисти може да се организира и от Училището чрез обмяна на добри практики в различни форми, както и по международни и национални програми. Вътрешноинституционалната квалификация се измерва в академични часове и за нея не се присъждат квалификационни кредити.
21. Училището е длъжно да осигурява условия за повишаване на квалификацията по ал. 1 в не по-малко от 16 академични часа годишно за всеки педагогически специалист.
22. **(1)** Повишаването на квалификацията се осъществява по програми и във форми по избор на педагогическия специалист в съответствие с професионалния профил на изпълняваната длъжност, с професионалното развитие на педагогическия специалист, с резултата и препоръките от атестацията му, както и с националната, регионалната, общинската и училищната политика.
23. Повишаването на квалификацията на конкретния педагогически специалист е насочено и към напредъка на децата и учениците, както и към подобряване на образователните им резултати.
24. **(1)** Въз основа на достигнатото равнище на квалификация педагогическите специалисти може да придобиват професионално-квалификационни степени.
25. По-високото равнище на квалификация е основа за придобиване на по-висока професионално-квалификационна степен.
26. **(1)** Постигнатите компетентности се отразяват в професионално портфолио на педагогическия специалист. Професионалното портфолио се съставя от педагогическия специалист и включва разработени материали, които доказват активното му участие в реализирането на политиката на училището, професионалните му изяви, професионалното му усъвършенстване и кариерното му израстване, както и постигнатите резултати с децата и учениците.
27. Професионалното портфолио подпомага атестирането и самооценяването на педагогическия специалист.
28. Целите, функциите и съдържанието на професионалното портфолио се определят с държавния образователен стандарт за статута и професионалното развитие на учителите, директорите и другите педагогически специалисти.
29. **Кариерно развитие на педагогическите специалисти**
30. **(1)** Кариерното развитие е процес на усъвършенстване на компетентности при последователно заемане на учителски или възпитателски длъжности или при придобиване на степени с цел повишаване качеството и ефективността на образованието.
31. Учителските и възпитателските длъжности са:
	1. учител, възпитател;
	2. старши учител, старши възпитател;
	3. главен учител, главен възпитател.
32. Кариерното развитие на педагогическите специалисти, с изключение на учителите и възпитателите, се осъществява чрез последователно придобиване на втора и първа степен. Присъждането им се извършва от работодателя. Степените не се запазват при прекратяване на трудовото правоотношение.
33. Основа за кариерно развитие на педагогическите специалисти са учителският стаж, получените квалификационни кредити, придобитата професионално-квалификационна степен, както и резултатите от атестирането им.
34. По-големият брой квалификационни кредити и по-високата професионално-квалификационна степен са основание за по-бързо кариерно развитие на педагогическите специалисти, независимо от учителския стаж.
35. Условията и редът за заемане на учителските длъжности по ал. 2 и за придобиване на степените по ал. 4, както и за по-бързото кариерно развитие на педагогическите специалисти се определят с държавния образователен стандарт за статута и развитието на учителите, директорите и другите педагогически специалисти.
36. **(1)** Атестирането е процес на оценяване на съответствието на дейността на учителите, директорите и другите педагогически специалисти с професионалния им профил, с изискванията за изпълнение на длъжността, както и със стратегията за развитие на училището, а за директора – и на управленската му компетентност.
37. Атестирането на учителите, директорите и другите педагогически специалисти се извършва на всеки 4 години от атестационна комисия, определена от работодателя, съгласувано с педагогическия съвет, като в нейния състав задължително се включват:
38. представители на работодателя, на финансиращия орган в случаите, когато той е различен от работодателя, на педагогическия съвет, на регионалното управление на образованието, както и родител от обществения съвет – при атестиране на директорите;
39. представители на работодателя, на регионалното управление на образованието и на педагогическия съвет – при атестиране на учителите и другите педагогически специалисти.
40. В състава на комисията може да се включват и други членове, определени в държавния образователен стандарт за статута и професионалното развитие на учителите, директорите и другите педагогически специалисти.
41. Редът за назначаване на комисията по ал. 2, скалата на оценяване, критериите и процедурата за атестиране се определят в държавния образователен стандарт за статута и професионалното развитие на учителите, директорите и другите педагогически специалисти.
42. Оценката от атестирането освен за кариерното развитие може да служи и за насочване за повишаване на квалификацията и поощряване на атестирания педагогически специалист.
43. При получена най-ниска оценка от атестирането работодателят заедно с атестационната комисия:
44. правят анализ на причините, довели до ниската оценка;
45. изработват план за методическо и организационно подпомагане на получилия ниска оценка учител, директор или друг педагогически специалист;
46. определят наставник или наставници, които да осъществят методическа и организационна подкрепа;
47. представят в регионалното управление на образованието в едномесечен срок от провеждането на атестирането документите по т. 1, 2 и 3 за осигуряване на методическа подкрепа.
48. В случаите по ал. 6 повторно атестиране на лицето се извършва една година след предприемане на мерките по ал. 6, т. 1, 2 и 3.
49. Ако при атестирането по ал. 7 отново е получена най-ниска оценка, лицето се освобождава от длъжност при условията на чл. 328, ал. 1, т. 5 от Кодекса на труда.
50. При получена оценка от атестирането с една степен по-висока от най-ниската се прилагат мерките по ал. 6, т. 1, 2 и 3.
51. **Поощряване и награждаване на педагогическите специалисти**
52. **(1)** Педагогическите специалисти се поощряват с морални и материални награди за високи постижения в предучилищното и училищното образование.
53. Педагогическите специалисти могат да бъдат награждавани със заповед на директора с отличия и награди за образцово изпълнение на задълженията, за постижения в образователната област, за успешно представяне на ученици в състезания, конкурси, олимпиади
54. Педагогическите специалисти могат да бъдат награждавани по мотивирано предложение на ПС и/или Обществения съвет с парична награда, в размер определен от ОС.
55. Отличията и наградите по **ал. 2** за педагогическите специалисти в училището без Директора са
56. с грамота;
57. с книги и други предметни награди;
58. специална грамота и предметна награда

**ГЛАВА V.ДЕЦА И УЧЕНИЦИ**

1. **Основни права и задължения**
2. **(1)** Децата, съответно учениците имат следните права:
3. да бъдат обучавани и възпитавани в здравословна, безопасна и сигурна среда;
4. да бъдат зачитани като активни участници в образователния процес;
5. да избират между учебните предмети, предложени от училището за изучаване в избираемите и във факултативните учебни часове;
6. да получават библиотечно-информационно обслужване;
7. да получават информация относно обучението, възпитанието, правата и задълженията си;
8. да получават обща и допълнителна подкрепа за личностно развитие;
9. да бъдат информирани и консултирани във връзка с избора на образование и/или професия;
10. да участват в проектни дейности;
11. да дават мнения и предложения за училищните дейности, включително за избираемите и за факултативните учебни часове;
12. чрез формите на ученическо самоуправление да участват в обсъждането при решаване на въпроси, засягащи училищния живот и училищната общност, в т. ч. училищния учебен план;
13. да получават съдействие от училището и от органите на местното самоуправление при изразяване на мнението си по въпроси, които пряко ги засягат, както и при участие в живота на общността;
14. да бъдат поощрявани с морални и материални награди.
15. (1) Ученикът може да отсъства от училище по уважителни причини:
16. (изм 11.09.2017 г.) по медицински причини – след представяне на медицински документ, издаден от общопрактикуващ лекар или от лекар в лечебно заведение или при представяне на документ от спортния клуб, в който ученикът членува, от организаторите на състезания, конкурси, олимпиади, фестивали, концерти, спектакли, изложби и други, и от институцията, от името на която участва в тях, и след потвърждение от родителя.;
17. (изм. 11.09.2017 г.) до 3 учебни дни в една учебна година с разрешение на класния ръководител въз основа на мотивирано писмено заявление от родителя, ***предхождащо дните на отсъствията и регистрирано в Регистъра на отсъствията***. В случай че заявлението не може да се подаде преди отсъствието на ученика, родителят, уведомява класния ръководител и подава заявление след направеното отсъствие, но не по-късно от 3 учебни дни след връщането на ученика в училище
18. (изм. 11.09.2017 г.) до 7 учебни дни в една учебна година с разрешение на директора на училището въз основа на мотивирано писмено заявление от родителя, ***предхождащо дните на отсъствията и регистрирано в в Регистъра на отсъствията,*** в което подробно се описват причините за отсъствието. от директора въз основа на писмено заявление от родителя**,**за срок до седем дни за една учебна година.
19. Документите по т. 1 от предходната алинея се представят в деня, когато ученикът идва на училище след отсъствието си.
20. (нова 11.09.2017 г.) В случай че родителят ще отсъства от настоящия си адрес за срок по-голям от един месец той уведомява писмено директора на училището, като посочва лице, което ще контактува с училището за времето на отсъствието му по всички въпроси, свързани с училищното образование, с изключение на отписването на ученика от училището или промяна на формата на обучение.
21. (нова 11.09.2017 г.) При неинформиране за отсъствие на родителя по ал. 2, директорът на училището информира отдела за закрила на детето по местоживеене на ученика.
22. Броят на извинените и на неизвинените отсъствията на всеки ученик се отбелязват ежедневно в дневника и се нанасят в ученическата книжка един път месечно от класния ръководител.
23. Освобождаване на ученика от физическо възпитание и спорт се осъществява само с документ от лекуващия лекар или лекарска консултативна комисия. Ученикът уплътнява свободните часове с определена програма по предложение на учителя по физическо възпитание и спорт, която не застрашава здравословното му състояние. При неприсъствие на ученика в дневника се регистрира неизвинено отсъствие.
24. За ученик, обучаван в дневна форма, чиито отсъствия не позволяват оформяне на срочна или годишна оценка по един или няколко учебни предмета, директорът на училището по предложение на Педагогическия съвет определя със заповед условията и реда за оценяване на знанията и уменията за учебния срок или за учебната година.
25. Ученикът повтаря годината, когато няма оформена оценка за първия срок или за годината.
26. **(1)** Учениците имат следните задължения:
27. да присъстват и да участват в учебните часове и занимания;
28. да съхраняват авторитета на училището и училищната общност и да допринасят за развитие на добрите традиции;
29. да зачитат правата, честта и достойнството на другите, както и да не прилагат физическо и психическо насилие;
30. да се явяват в училището с облекло и във вид, които съответстват на на положението им на ученици и на добрите нрави, както следва: *облекло в спортен или спортно-елегантен стил; прически и аксесоари, подходящи за възрастта; обувки подходящи за възрастта и сезона.*
31. да не участват в хазартни игри, да не употребяват тютюн и тютюневи изделия, алкохол и наркотични вещества;
32. да не носят оръжие, както и други предмети, които са източник на повишена опасност;
33. да носят ученическата си лична карта в училище и извън него;
34. да представят на своите родителите и на педагогическите специалисти ученическата си книжка и бележника за кореспонденция;
35. да спазват правилата за поведение в паралелката и в училището;
36. да спазват правилника за дейността на училището;
37. да не възпрепятстват със своето поведение и постъпки нормалното протичане на учебните часове;
38. да не използват мобилните си телефони по време на учебните часове.
39. - да опазват и поддържат материално-техническата база на училището в добро състояние и при пълно спазване на определените санитарно-хигиенни и противопожарни норми;
40. - да се явяват в училище 15 минути преди началото на учебните занятия;
41. - да спазват указанията при нормална и при изключителна обстановка в сградата и района на училището и да поддържат със служителите от охраната строго официални отношения;
42. - да заемат мястото си в класната стая/кабинета и да се подготвят за работа след биенето на първия звънец (закъснение до 20 минути за учебен час се отбелязва с 0,5 неизвинено отсъствие в графа **забележка** в дневника на класа);
43. - да напускат сградата на училището само след разрешение на представител на административното ръководство при отсъствие на учител;
44. - да спазват установения ред в класните стаи по време на учебните часове и през междучасията;
45. - да спазват нормите за ползване на спортните площадки,съгласно проведения инструктаж;
46. - да съхраняват дневника на класа;
47. - да пазят училищното имущество, училищната сграда и принадлежащия й район; Родителите на ученик, който повреди училищно имущество, отстраняват повредата или заплащат отстраняването й в тридневен срок от датата на констативния протокол, изготвен от счетоводител, домакин и класен ръководител; за умишлено увреждане на ученика се налага и наказание;
48. да не подсказват и преписват по време на учебния процес или да използват готови материали като свои;
49. да не изнасят и повреждат вещи от класната стая, кабинетите и други помещения;
50. да не внасят в учебните помещения храни и напитки (алкохолни и безалкохолни);
51. да не извършват посегателство над личното достойнство на когото и да е било заради неговата етническа принадлежност, цвят, религия, пол или физически недъзи, което включва:
52. непрестанни и отхвърляни опити за създаване на лични или физически връзки;

б) непрестанни и обидни шеги и забележки, основани на по-горе изброените характеристики;

в) унижаващи достойнството изказвания и писмени материали

г) нежелан физически контакт;

1. Да не носят облекло и аксесоари, които унижават определени личности или групи, или подтикват към агресивно поведение;
2. В училището за учениците не се допуска и се приема като нарушение на Настоящия правилник:
3. носенето на предизвикателно облекло / прекалено къси поли, дълбоки деколтета, екстравагантни прически и пр./
4. демонстрация на прекалено скъпо облекло и аксесоари
5. прекалено силен и фрапантен грим и маникюр.
6. носенето на шапки в класните стаи
7. **(1)**Неизпълнението на задълженията, предвидени в този правилник, е нарушение на училищната дисциплина.

**ал.(2).**За нарушение на училищната дисциплина се счита и неспазване на Етичния кодекс на училищната общност.

**ал.(3)** Неспазване на правилата на доброто поведение също се счита за нарушение на училищната дисциплина, а именно:

**т1.** обидни изказвания, ругатни, подигравки, епитети – унижаващи достойнството, или провокативно поведение;

**т.2.** неспазванена реда в коридорите, фоайето , дворните пространства на училището;

**т.3.** неуважително отношение към учител или друг служител в училището

1. Директорът може да определя корективни педагогически мерки за учениците, извършили нарушения на правилника за дейността на училището, спазвайки изискванията на Етичния кодекс на училищната общност.
2. **(1)** Ученик е този, който е записан в училище за обучение за завършване на клас.
3. Ученик се отписва от училището, когато:
4. се премества в друго училище;
5. се обучава в дневна или комбинирана форма и не е посещавал училище по неуважителни причини за период, по-дълъг от два месеца;
6. се обучава в самостоятелна или индивидуална форма и не се е явил да положи съответните изпити в три поредни сесии.
7. В случаите по ал. 2, т. 2 и 3, когато ученикът е в задължителна училищна възраст, директорът на училището уведомява Община Руен, регионалното управление на образованието гр. Бургас и органите за закрила на детето.
8. **Санкции на учениците**
9. (1) За неизпълнение на задълженията, определени в ЗПУО, в нормативните актове по неговото прилагане и в правилника за дейността на училището, след изчерпване на останалите механизми за въздействие върху вътрешната мотивация и за преодоляване на проблемното поведение на учениците в училището може да се налагат санкции, които се степенуват според вида на нарушението, както следва:
10. **„Забележка” - за:**
11. допуснати над 5(пет) до 10 (десет) неизвинени отсъствия;
12. внасяне на вещи, опасни за здравето и живота на учениците, учителите и служителите;
13. системно явяване без учебни помагала и домашни работи;
14. Системни безпричинни отсъствия от училищни мероприятия;
15. регистрирани над 3 (три) забележки в дневника относно несериозно поведение и отношение в процеса на обучение;
16. обидни изказвания, ругатни, подигравки, епитети – унижаващи достойнството, или провокативно поведение;
17. противообществени прояви и други нарушения на правно-етичните норми;
18. поведение, което е нарушение на установения ред при провеждане на екскурзии с учебна цел;
19. пързаляне по парапети, надвесване от прозорци, опасни игри със снежни топки, хазарт, игри и прояви, застрашаващи живота и здравето на учениците в района на училището.
20. **„Предупреждение за преместване в друго училище”- за:**
21. допуснати над 10 (десет) до 15(петнадесет) неизвинени отсъствия;
22. увреждане на училищната материално-техническа база и на учебната документация;
23. системно и съзнателно нарушаване на дисциплината в процеса на обучение;
24. умишлени действия, застрашаващи живота и здравето на ученици, учители и служители в училището;
25. употреба на алкохол и други упойващи вещества в прилежащия район на училището;
26. прояви на физическо и психическо насилие;
27. разпространяването на наркотични вещества в училището; то се разглежда и санкционира от съответната комисия в училището съвместно с органите на МВР;
28. установяване на фалшифициране на документ за извиняване на отсъствие – за първо провинение;
29. установяване на фалшифициране на документ – ученическа книжка или дневник – за първо провинение;
30. при ползване на лични данни на учител или служител – за първо провинение.
31. **„Преместване в друго училище до края на учебната година“ – за:**
32. допуснати повече от 15 неизвинени отсъствия;
33. системно нарушаване на Правилника за дейността в училището;
34. употреба на алкохол и наркотични вещества в сградата и двора на училището;
35. упражняване на физическо или психическо насилие;
36. унищожаване на училищно имущество;
37. установяване на фалшифициране на документ за извиняване на отсъствие – за второ провинение;
38. установяване на фалшифициране на документ – ученическа книжка или дневник – за второ провинение;
39. ползване на лични данни на учител или служител – за второ провинение.
40. **„Преместване от дневна в самостоятелна форма на обучение“ на ученик, навършил 16-годишна възраст – за:**
41. допуснати повече от 15 неизвинени отсъствия;
42. други тежки нарушения.

**ал.(6)** Санкции се налагат на учениците и в следните случаи:

**т.1.** При неспазване на инструктаж за безопасно поведение по време на организирани пътувания, зелени училища и лагери, организирани от училището

**т.2.**При оронване на доброто име и престижа на училището сред кварталната общественост и сред други училищни общности

**т.3.** Допуснати голям брой отсъствия по неуважителни причини, както следва:

**3.1.**При допускане на 5 неуважителни отсъствия – класният ръководител изпраща уведомително писмо, като упоменава допуснатия брой отсъствия и действията, които ще се предприемат при допускане на още неуважителни отсъствия от образователния процес

**3.2**.При допускане на над 5 до 10 неуважителни отсъствия – забележка;

**3.3.**При допускане на до 15 неуважителни отсъствия –предупреждение за преместване в друго училище;

**3.4.**При допускане на над 15 неуважителни отсъствия – преместване в друго училище до края на учебната година;

1. (1)За корекция поведението на ученика и могат да се налагат Мерки :
2. „Отстраняване от час“- Когато ученикът възпрепятства провеждането на учебния процес, учителят може да го отстрани до края на учебния час.
3. „Отстраняване от училище“- Когато ученикът се яви в училище с облекло или във вид, които са в нарушение на правилника за дейността на училището, както и когато състоянието му не позволява да участва в учебния процес, той се отстранява от училище до отпадане на основанието за отстраняването му.
4. При налагане на мярката „Отстраняване от час“ ученикът няма право да напуска територията на училището по времето на отстраняването си.
5. При налагане на мярката по „Отстраняване от училище“- ученикът няма право да напуска територията на училището по времето на отстраняването си. При изпълнението на мярката училището създава условия за работа с учениците за повишаване на мотивацията и социалните им умения за общуване.
6. Класният ръководител писмено уведомява родителя за причината за отстраняване на ученика от учебни часове с уведомително писмо.
7. Веднага след приключването на учебния час по ал. 1, т. 1 или след отстраняването на ученика по ал. ал. 1, т. 2 се предприемат дейности за мотивация и за преодоляване на проблемното поведение, за което се уведомява родителят.
8. За ученика с наложена санкция се осигуряват и дейности за превенция и преодоляване на проблемно поведение.
9. Мерките **по чл. 110, ал. 1, т. 1 и т. 2** от настоящия Правилник, както и санкциите „предупреждение за преместване в друго училище“ и „преместване в друго училище“ не се налагат на учениците в класовете от началния етап.
10. Санкции не се налагат на ученици, когато поведението им е резултат от увреждане или нарушение на здравето, посочено в медицински документи.
11. **(1)** За едно нарушение не може да бъде наложена повече от една санкция по чл. 110, ал. 1 от от настоящия Правилник.
12. Мерките по **чл. 110, ал. 1** от настоящия Правилник се налагат независимо от санкциите **по чл. 109, ал. 2, ал.3 и ал.4** от настоящия Правилник.
13. Видът на санкцията се определя, като се отчитат причините и обстоятелствата при извършване на нарушението, видът и тежестта му, както и възрастовите и личностните особености на ученика.
14. (1) Санкциите са срочни.
15. Срокът на санкциите е до края на учебната година.
16. Когато санкциите „предупреждение за преместване в друго училище“, „преместване в друго училище“ и „преместване от дневна форма в самостоятелна форма на обучение“ са наложени до 30 учебни дни преди края на втория учебен срок, те влизат в сила от началото на следващата учебна година.
17. **(1)** Санкцията „забележка“ се налагат със заповед на директора по мотивирано писмено предложение на класния ръководител, а всички останали санкции – със заповед на директора по предложение на педагогическия съвет.
18. Мярката по **чл. 110, ал. 1, т.2** от настоящия Правилник се налага със заповед на директора.
19. **(1)** За откриване на процедура по налагане на санкциите **по чл. 109, ал. 2** от настоящия Правилник директорът задължително уведомява родителя, а в случаите по **чл. 109, ал. 3 и ал.4** и отдел „Закрила на детето” към Д „СП” към община Руен
20. В процедурата по налагане на санкция малолетният ученик се представлява от родителя си или от оправомощено от родителя лице, а непълнолетният ученик извършва всички действия лично, но със съгласието на родителите си.
21. Ученикът има право преди налагане на съответната санкция да бъде изслушан и/или писмено да обясни фактите и обстоятелствата, свързани с конкретното нарушение. Изслушването задължително се извършва в присъствието на психолог или на педагогически съветник.
22. Родителят на ученика има право да присъства на изслушването и да изрази мнение, както и да участва в процедурата по налагане на санкцията при условия и по ред, определени с държавния образователен стандарт за приобщаващото образование.
23. **(1)** Заповедта за налагане на санкцията се издава в 14-дневен срок от предложението по **чл. 115** от настоящия Правилник.
24. В заповедта по ал. 1 се посочват видът на санкцията, срокът и мотивите за налагането й.
25. Заповедта се съобщава в тридневен срок от издаването й на ученика и на родителя му, а заповедта за налагане на санкция „преместване в друго училище“ – и на началника на регионалното управление на образованието гр. Стара Загора.
26. Заповедта по ал. 1 може да се оспорва по административен ред пред органите по чл. 259, ал. 2, т. 1, 2, 3 и 5 от ЗПУО.
27. Заповедта по ал. 1 може да се обжалва при условията и по реда на Администра-тивнопроцесуалния кодекс.
28. **(1)** Наложените санкции се отразяват в ученическата книжка и в бележника за корес-понденция на ученика.
29. Ученик, на когото е наложена санкция „преместване в друго училище“, продължава обучението си в другото училище при условия и по ред, определени със заповед на началника на регионалното управление на образованието.
30. **(1)** Санкциите се заличават с изтичане на срока, за който са наложени, или предсрочно по реда, по който са наложени.
31. По желание на ученика след заличаване на санкциите „преместване в друго училище“ той може да продължи обучението си в паралелката или в училището, в което е преместен.
32. Заличаването се отбелязва в ученическата книжка на ученика.
33. Учениците участват в управлението на училището, чрез различни форми на ученическо самоуправление на ниво паралелка, чрез Ученически актив и на ниво училище, чрез Ученически съвет .
34. (1) Броят (нечетен) на членовете и съставът и председателя на Ученическия актив се определя на ниво паралелка с явно гласуване.
35. Мандатът на ученическия актив е една учебна година. Няма ограничения членовете за броя на мандатите на членовете на ученическия актив.
36. Ученическият актив на класа има следните функции:
37. участва в планиране темите за Часа на класа;
38. отговаря за спазване правата на учениците, вкл. свързани с прояви на дискриминация, основана на пол, народност, етническа принадлежност и религия;
39. участва активно в решаване на проблемите на класа.
40. разработва и предлага за обсъждане и приемане от учениците в паралелката правила за работа.
41. Ученическият актив осъществява дейността си с помощта и координацията на класния ръководител.
42. (1) Съставът на Ученическия съвет включва председателите на ученическите активи на класовете
43. Броят (нечетен) на членовете на ръководството на Ученическия съвет и председателят му се определят на първото общо събрание, проведено в срок до 10 октомври на текущата учебна година.
44. Ученическият съвет осъществява дейността си по Правилник приет на заседания на съвета.
45. Председателят на Ученическия съвет го представлява пред Директора на училището, Педагогическия съвет и други органи.
46. Ученическият съвет се подпомага в дейността си от учител консултант, избран на заседание на ПС.
47. Училищният съвет комуникира с Директора на училището, с ПС, с Обществения съвет, с класните ръководители с учителите и отправя предложения за:
48. Дейности, засягащи самия ученическия живот
49. Награждаване на ученици
50. Провеждане на ден на ученическо самоуправление, дарителски акции, екскурзии, спортни състезания и др.
51. Подпомагане на социално слаби ученици
52. Защита на определен ученик пред органите на училището.
53. Училищният съвет не може да отправя предложения по въпроси, зависещи единствено от компетенцията на самите учители и Педагогическия съвет- стила и начина на преподаване, оценяването и налагането на санкции.
54. Ученическия съвет на училището участва в:
55. Разработване правилника за дейността на училището, в частта Ученици
56. Изготвянето на Етичен кодекс на училищната общност.
57. Планиране на училищната възпитателна дейност;
58. Определяне на вида на наградата на ученици;
59. Организиране на извънкласните и извънучилищните форми;
60. Организиране и провеждане на училищни мероприятия.
61. Ученическият съвет на училището има право да:
62. събира средства от учениците за културни прояви и други дейности по негова инициатива, свързани с провеждане на училищни мероприятия;
63. предлага на училищното ръководство и педагогическия съвет мерки за подобряване на учебно- възпитателната работа;
64. участва чрез своя председател при необходимост в заседанията на педагогическия съвет.
65. **Подкрепа за личностно развитие на децата и учениците**
66. **(1)** Училището има етичен кодекс на училищната общност, който се приема от представители на педагогическия съвет, обществения съвет, настоятелството и на ученическото самоуправление по ред, определен с настоящия Правилник.
67. Представителите на педагогическия съвет се определят на заседание
68. Представителите на обществения съвет и настоятелството се предлагат от председателя, след извършен предварителен подбор и избор на ниво структура.
69. Представителите на ученическия парламент се предлагат от председателя, след извършен предварителен подбор и избор на ниво структура.
70. (1) Директора на училището инициира избора на представителите на различните структури , ангажирани в разработването на ЕК в срок от един месец от утвърждаването им.
71. Директора на училището в десет дневен срок след избора на всички представители на различните структури организира среща за запознаването им с ролята и задачите за разработването на ЕК на училищната общност.
72. Представители на педагогическия съвет, обществения съвет и на ученическото самоуправление провеждат общо заседание, на което обсъждат и приемат Етичен кодекс на училищната общност.
73. Етичният кодекс на училищната общност се приема в срок до 30.10.2022 г.
74. Етичният кодекс с изготвен по достъпен и разбираем за учениците начин и се поставя на видно място в училищната сграда.
75. Етичният кодекс се публикува на интернет страницата на училището.
76. Актуализацията на ЕК на УО се променя и актуализира по реда на неговото приемане.
77. **(1)** На децата и учениците Училището се предоставя подкрепа за личностно развитие, която осигурява подходяща физическа, психологическа и социална среда за развиване на способностите и уменията им.
78. Подкрепата за личностно развитие се прилага в съответствие с индивидуалните образователни потребности на всяко дете и на всеки ученик.

(изм. 11.09.2017 г.) За реализиране на допълнителната подкрепа в Училището работят ресурсен учител и психолог.

 (1) (изм. 11.09.2017 г.) Общата подкрепа за личностно развитие в училището, която е насочена към всички деца в подготвителна група за задължително предучилищно образование и към всички ученици в класа, гарантира участието и изявата им в образователния процес и в дейността на училището и включва :

1. екипна работа между учителите и другите педагогически специалисти;
2. допълнително обучение по учебни предмети при условията на ЗПУО;
3. (изм. 11.09.2017 г.) допълнително консултиране по учебни предмети, което се провежда извън редовните учебни часове;
4. консултации по учебни предмети;
5. кариерно ориентиране на учениците;
6. занимания по интереси;
7. библиотечно-информационно обслужване;
8. грижа за здравето;
9. поощряване с морални и материални награди;
10. дейности по превенция на насилието и преодоляване на проблемното поведение;
11. дейности за превенция на обучителните затруднения, включително логопедична работа.
12. (изм. 11.09.2017 г.) Екипната работа между учителите и другите педагогически специалисти включва обсъждане на дейностите за обща подкрепа, в които се включват децата и учениците – обмен на информация и на добри педагогически практики с цел подкрепа на всички учители за подобряване на работата им с децата в групата или с учениците в класа; провеждане на регулярни срещи за преглед и обсъждане на информация за обучението и развитието на дете или ученик или набелязване на конкретни мерки за обща подкрепа само за отделни деца и ученици.

**Чл. 154 а**(нов. 11.09.2017 г.) **(1)** Допълнителното обучение по учебни предмети е насочено към ученици, които имат системни пропуски по даден учебен предмет и/или за които се препоръчва такова обучение в плана за подкрепа.

1. Потребностите от допълнителното обучение се определят от учителя по предмета и координатора по чл. 7 от Наредбата за приобщаващо образование, а за учениците със специални образователни потребности – от екипа за подкрепа за личностно развитие.
2. Допълнителното обучение може да се провежда както от учител по предмета, така и от друг учител в същата предметна област
3. Допълнителното консултиране по учебни предмети е достъпно за всички ученици и се предоставя от учителите по предмети ежеседмично в рамките на учебната година.
4. Директорът на училището утвърждава график в началото на учебната година в който се определя приемно време и място на всеки учител, поставя се на видно място в сградата на училището и се публикува на интернет-страницата на училището.
5. Класните ръководители информират родителите за възможностите за допълнително консултиране по учебните предмети. Времето за допълнително консултиране е част от работното време на учителите.
6. Кариерното ориентиране в училищното образование включва взаимнодопълващи се дейности за информиране, диагностика, консултиране, посредничество и проследяване с оглед подпомагане на учениците в техния самостоятелен и осъзнат избор на образование.
7. Заниманията по интереси се организират за развитие на способностите и на компетентностите на децата и учениците, за изява на дарбите им в областта на науките, технологиите, изкуствата, спорта, глобалното, гражданското и здравното образование, както и за придобиване на умения за лидерство.
8. Библиотечно-информационното обслужване се осигурява, чрез училищна библиотека и гарантира свободен достъп до информация на учениците от различни документални източници в библиотечния фонд и в глобалната мрежа с цел изграждане на навици за четене и компетентности за търсене и ползване на информация.
9. Грижата за здравето се осигурява чрез гарантиране на достъп на децата и учениците до медицинско обслужване и програми за здравно образование и за здравословен начин на живот.
10. **(1)** Децата и учениците се поощряват с морални и с материални награди за високи постижения в образователната дейност, в заниманията по интереси и за приноса им към развитието на училищната общност.
11. (изм. 11.09.2017 г.) Директорът на училището със заповед може да учредява награди за децата и учениците, след решение на педагогическия съвет по предложение на комисия.
12. Вида на наградите в училището са:
13. похвала от директора на училището и Педагогическия съвет
14. книги или други предметни награди
15. похвална грамота
16. специална награда, носеща името на училищния патрон
17. награда от спонсорства и дарения за изяви и постижения на ученици на регионално и национално ниво.
18. **(1)** Училището осъществява дейности по превенция на насилието, както и дейности за мотивация и преодоляване на проблемното поведение, които са израз на общата воля и на координираните усилия на всички участници в образователния процес.
19. Вида и съдържанието на дейностите по превенция на насилието са подчинени на обща училищна политика, разработват се самостоятелно от училищната общност и включват:
20. изготвяне съвместно с учениците на правила за поведението им в паралелката;
21. разглеждане на теми от глобалното, гражданското, здравното и интеркултурното образование в часа на класа, в заниманията по интереси и във факултативните часове;
22. партньорство с родителите;
23. дейности за развитие на компетентностите на всички членове на училищната общност.
24. (нова 11.09.2017) Дейностите по превенция на насилието и преодоляване на проблемното поведение имат за цел изграждане на позитивен организационен климат в училището, включително чрез психологическа подкрепа
25. **(1**) Вида и съдържанието на дейностите по мотивация и преодоляване на проблемното поведение се определят от училището и включват:
26. обсъждане между ученика и класния ръководител с цел изясняване на възникнал проблем и получаване на подкрепа за разрешаването му;
27. използване на посредник при разрешаване на конфликт в училище;
28. консултиране на детето или ученика с психолог;
29. създаване на условия за включване на ученика в група за повишаване на социалните умения за общуване и решаване на конфликти;
30. насочване на детето и ученика към занимания, съобразени с неговите потребности;
31. индивидуална подкрепа за ученика от личност, която той уважава (наставничество);
32. участие на ученика в дейности в полза на паралелката или училището;
33. Условията и редът за осъществяване на дейностите по ал. 1, т. 1 – 7 се определят с държавния образователен стандарт за приобщаващото образование.
34. (1) (изм.11.09.2017 г.) Допълнителната подкрепа за личностно развитие според вида си е краткосрочна или дългосрочна и включва:
35. работа с дете и ученик по конкретен случай;
36. психосоциална рехабилитация, рехабилитация на слуха и говора, зрителна рехабилитация, рехабилитация на комуникативните нарушения и при физически увреждания;
37. осигуряване на достъпна архитектурна, обща и специализирана подкрепяща среда, технически средства, специализирано оборудване, дидактически материали, методики и специалисти;
38. предоставяне на обучение по специалните учебни предмети за учениците със сензорни увреждания;
39. ресурсно подпомагане.
40. (изм.11.09.2017 г.) Краткосрочна или дългосрочна допълнителната подкрепа за личностно развитие се предоставя на деца и ученици:
41. със специални образователни потребности;
42. в риск;
43. с изявени дарби;
44. с хронични заболявания.
45. (изм.11.09.2017 г.) Допълнителната подкрепа за личностно развитие се реализира от детската градина и училището чрез план за подкрепа, изготвен за дете или ученик по чл. 187, ал. 2 от ЗПУО. Планът за подкрепа за децата и учениците по ал. 2, т. 1 определя и часовете за ресурсно подпомагане.
46. (изм. 11.09.2017 г.) Учебните предмети, по които е необходимо адаптиране на учебното съдържание съобразно индивидуалните потребности на децата и учениците със специални образователни потребности се определят съгласно плана за подкрепа на всяко дете или ученик със специални образователни потребности от ЕПЛР след оценка на индивидуалните потребности
47. **(1)** Допълнителната подкрепа се предоставя въз основа на оценката на индивидуалните потребности, която се извършва от училищен екип за подкрепа за личностно развитие.
48. Екипът по ал. 1 осъществява и допълнителната подкрепа по чл. 187, ал. 1, т. 1от ЗПУО.
49. Екипът за подкрепа за личностно развитие се създава със заповед на директора за определено дете или ученик по чл. 187, ал. 2 от ЗПУО.
50. В състава на екипа за подкрепа за личностно развитие задължително се включва психолог или педагогически съветник, както и логопед. В екипа може да се включват и други специалисти, както и представители на органите за закрила на детето и на органите за борба с противообществените прояви на малолетните и непълнолетните.
51. Екипът за подкрепа за личностно развитие работи съвместно с родителите, а при необходимост и с регионалните центрове за подкрепа за процеса на приобщаващото образование и/или с центровете за подкрепа за личностно развитие.
52. (нова11.09.2017 г.)Екипът за подкрепа за личностно развитие се ръководи от определения със заповедта на директора специалист от екипа.
53. (изм.11.09.2017 г.) Екипът за подкрепа за личностно развитие в училището освен посочените функции в чл. 189, т. 1-4 от ЗПУО изпълнява и функциите по чл.129, ал.2 от Наредбата за приобщаващо образование:
54. В Училището обучението на деца и ученици със специални образователни потребности задължително се подпомага от ресурсен учител съобразно потребността на детето и ученика.

**ГЛАВА VI.РОДИТЕЛИ**

1. **(1)** Сътрудничеството и взаимодействието между родителите и училището се осъществяват чрез индивидуални консултации, родителски срещи, обучения, както и всеки път, когато конкретна ситуация или поведение на детето или ученика го прави необходимо.
2. Средство за постоянна връзка между училището и родителя е бележникът за кореспонденция.
3. Средство за връзка със семейството на ученика може да бъде и електронната поща на един от родителите, както и електронният дневник на паралелката.
4. Родителите имат следните права:
5. периодично и своевременно да получават информация за успеха и развитието на децата им в образователния процес, за спазването на правилата в училището и за приобщаването им към общността;
6. да се срещат с ръководството на училището, с класния ръководител, с учителите и с другите педагогически специалисти в определеното приемно време или в друго удобно за двете страни време;
7. да се запознаят с училищния учебен план или със съответната педагогическа система в подготвителна група;
8. да присъстват и при желание от тяхна страна да бъдат изслушвани, когато се решават въпроси, които засягат права и интереси на детето или ученика;
9. най-малко веднъж годишно да получават информация, подкрепа и консултиране в училището по въпроси, свързани с образованието, с кариерното ориентиране и с личностното развитие на децата им;
10. да избират и да бъдат избирани в Обществения съвет на училището;
11. да изразяват мнение и да правят предложения за развитие на училището.
12. да създават свои органи-родителски съвети, училищно настоятелство
13. да избират и да бъдат избирани в родителски съвети, училищно настоятелство.
14. да присъстват и участват в родителските срещи.
15. да избират извънкласни и извънучилищни форми на обучение на своите деца.
16. **(1)** Родителите имат следните задължения:
17. да осигуряват редовното присъствие на детето в задължителното предучилищно образование и на ученика в училище, като уведомяват своевременно училището в случаите на отсъствие на детето или ученика;
18. да запишат при условията на чл. 12 от ЗПУО детето в първи клас или ученика в училище в случаите на преместване в друго населено място или училище;
19. редовно да се осведомяват за своите деца относно приобщаването им в детската градина и в училищната среда, успеха и развитието им в образованието и спазването на училищните правила;
20. да спазват правилника за дейността на училището и да съдействат за спазването му от страна на детето и ученика;
21. да участват в процеса на изграждане на навици за самоподготовка като част от изграждането на умения за учене през целия живот;
22. да участват в родителските срещи;
23. да се явяват в училището след покана от учител, директор или друг педагогически специалист в подходящо за двете страни време.
24. да възстановяват нанесените от ученика материални щети в тридневен срок от известяването от класния ръководител. В случай че щетата не се възстанови в регламентирания тридневен срок, след решение на ПС се прилага ГПК и се прекратяват правата на ученика към училището;
25. да зачитат предвидените в Закона за закрила на детето мерки и да съдействат при осъществяването на дейности по закрила на детето.
26. да не допускат явяването на ученика в училище с облекло или във вид, които не съответстват на правилника на училището, положението му на ученик и на добрите нрави;
27. да създават добри навици за учебен труд у своите деца. Редовно да контролират и проверяват ученическата книжка и бележника за кореспонденция на детето си и да удостоверяват това с подписа си
28. да уведомяват писмено класния ръководител при отсъствие на детето си по семейни причини в сроковете определени в настоящия правилник;
29. да посещават училищните мероприятия, да съдействат за тяхното провеждане и да осъществяват контакт с други родители и съученици на детето си;
30. да окуражават и хвалят детето си, а когато е необходимо да го критикуват;
31. да обезпечават провеждането на образователния процес с необходимите материали (тетрадки, работни и рисувателни листове, контурни карти и др.) и пособия (химикали, моливи, чертожни инструменти и др.), като при закупуването им от търговската мрежа следят да не са носители на агресивни послания, да съответстват на възрастта на децата им и да отговарят на изискванията за естетика.
32. да съдействат и финансово обезпечават застраховането на децата при провеждане на екскурзии или други спортни и учебни мероприятия
33. Родителите, чиито деца се обучават в самостоятелна форма на обучение по чл. 112, ал. 1, т. 2 от ЗПУО, както и в самостоятелна организация, са длъжни да гарантират постигането на целите по чл. 5 от ЗПУО, да осигурят необходимите условия за обучение, познавателни книжки, учебници и учебни помагала, както и да прилагат по свой избор методики и подходи, съобразени с възрастта, индивидуалните потребности и интересите на детето.
34. (1) Родителите на ученик, който умишлено или по небрежност е причинил вреда на училищно имущество отговарят имуществено за нанесената вреда.
35. Размерът на вредата се определя към деня на настъпването й, а ако той не може да се установи - към деня на откриването й.
36. За умишлено или по небрежност причинена вреда на училищно имущество, Родителите отговаря в размер на вредата, но не повече от стойността по инвентаризационен опис.

**Чл. 147 .** **Родителите нямат право да се намесват в работата на учителите и другите педагогически специалисти, да оспорват оценки или методики на преподаване, отношение учител-ученик, както и нямат право да упражняват физическо и психическо насилие над деца и персонала в училището. Родителите нямат право да използват обидни думи по адрес на учителите и ръководството на училището, както и да ги унижават с поведението си на територията на училището. При нарушване на гореизброените съответните родители биват помолени от директора на училището да преместят децата си в друго училище, поради създаване на предпоставки за незачитане на учителското достойнство от страна на учениците**

**ГЛАВА VII. ГРАЖДАНСКО, ЗДРАВНО, ЕКОЛОГИЧНО И ИНТЕРКУЛТУРНО ОБРАЗОВАНИЕ**

**Раздел І Общи положения**

**Чл.147.(1)** Гражданското, здравното, екологичното и интеркултурното образование се осъществяват в училищното образование в различни форми. Интегрирано е в учебното съдържание на учебните предмети в рамките на общообразователната подготовка от І до ХІІ клас.Възможно е да се преподава интегрирано в часа на класа, в дейностите по интереси, в извънкласни училищни, извънучилищни и междуучилищни дейности, както и при общата подкрепа за личностно развитие.

**ал. (2)** ДОС за гражданското, здравното, екологичното и интеркултурното образование се определя с наредба.

 **ал.(3)**Държавният образователен стандарт определя: (чл.1. ал.1 от Наредба за ГЗЕИО)

**1.** същността и целите на гражданското, здравното, екологичното и интеркултурното образование;

**2.** начините и формите за осъществяване на гражданското, здравното, екологичното и интеркултурното образование;

**3.** рамковите изисквания за резултатите от обучението по гражданско, здравно, екологично и интеркултурно образование;

**4.** институционалните политики за подкрепа на гражданското, здравното, екологичното и интеркултурното образование.

**Чл.148.** Гражданското, здравното, екологичното и интеркултурното образование се осъществява в училищата, детските градини и центровете за подкрепа за личностно развитие в системата на предучилищното и училищното образование. (чл.2 от Наредба за ГЗЕИО)

**Чл.149.** Същност на гражданското, здравното, екологичното и интеркултурното образование

**ал. (1)** Гражданското образование е насочено към формиране на гражданско съзнание и граждански добродетели и е свързано със знания за устройството на демократичното общество, за правата и задълженията на гражданина и с умения и готовност за отговорно гражданско поведение. (чл.3, ал.1 от Наредба за ГЗЕИО)

**ал. (2)** Здравното образование е насочено към развитие на умения за създаване или под-държане на здравословен стил и условия на живот и за доброволното адаптиране към поведение, благоприятстващо здравето. (чл.3, ал.2 от Наредба за ГЗЕИО)

**ал. (3)** Екологично образование e насочено към формиране на екологична култура, екологично съзнание и екологично поведение в тяхната взаимна връзка с оглед познаване на екологичните закони, защита, подобряване, управление и разумно използване на при-родните ресурси, както и опазване на природната среда и на екологичното равновесие. (чл.3, ал.3 от Наредба за ГЗЕИО)

 **ал. (4)** Интеркултурното образование е насочено към усвояване на знания за различни измерения на културните идентичности и за основни характеристики на интеркултурните отношения, формиращо позитивно отношение към разнообразието във всички области на човешкия живот, както и умения и нагласи за конструктивни взаимодействия в мултикултурна среда. (чл.3, ал.4 от Наредба за ГЗЕИО)

 **ал. (5)** Гражданското, здравното, екологичното и интеркултурното образование са взаимосвързани и формират интердисциплинарен комплекс, насочен към придобиване на социални, граждански и интеркултурни компетентности и на компетентности, свързани със здравето и поддържането на устойчива околна среда. (чл.3, ал.4 от Наредба за ГЗЕИО)

**Чл.150.** Цели на гражданското, здравното, екологичното и интеркултурното образование са: (чл.4 от Наредба за ГЗЕИО)

 **1.** изгражданe на автономна и активна личност, която:

**а)** разбира и отстоява общочовешките ценности, ценностите на демокрацията и човешките права, участва в гражданския, политическия и социалния живот по отговорен, съзидателен и ефективен за себе си и за обществото начин;

 **б)** познава институциите, структурата и процедурите на демократичното общество, икономическите и политическите реалности на глобализиращия се свят;

**в)** зачита значимостта на всяка човешка личност в многообразието от нейните идентичности, признава правото и ценността на различието, приема равнопоставеността на всички в общото социално пространство;

**г)** осъзнава и цени своята културна идентичност;

**д)** взаимодейства с членовете на семейството си, общността и другите хора по конструктивен и уважителен начин;

**е)** изразява обосновано и критично гражданската си позиция;

**ж)** взема самостоятелни решения относно своето развитие, проявява инициативност и способност да си поставя цели, да планира и да обосновава действията си;

**з)** носи отговорност за поведението си и оценява влиянието на постъпките си за своя живот и този на другите хора;

**и)** подбира адекватна информация, продукти и услуги за подобряване на здравето и поддържа здравословен начин на живот за себе си и за околните;

**й)** познава и спазва нормите за екологична култура и поведение с оглед опазване на природата и създаване на устойчива околна среда;

**к)** познава механизмите на публичните институции и гражданското общество за прилагане на споделена отговорност за опазване на околната среда и проявява готовност за участие в тях.

**2.** функциониране на всяка образователна институция като автономна, активна и саморазвиваща се общност, която:

**а)** възпитава в демократичните ценности;

**б)** насърчава инициативност, отговорност, солидарност, социална чувствителност и критичност у всички участници в образователната система;

**в)** утвърждава устойчива, включваща, демократична и здравословна среда, свободна от различните форми на агресия и дискриминация;

**г)** изгражда и поддържа позитивен психологически климат и възможности за избори, свързани със здравето, екологията, гражданското участие, междукултурната толерантност, взаимното разбиране, зачитане и уважение;

**д)** създава позитивна образователна среда за диалог между представителите на различните културни общности в зависимост от тяхната възраст и компетентности, включително и чрез формите на ученическото участие и самоуправление.

**Раздел ІІ** **Осъществяване на** **гражданско, здравно, екологично и интеркултурно образование**

**Чл.151.** Директорът на училището, с помощта на педагогическия и на Обществения съвет, разработва политики за подкрепа на гражданското, здравното, екологичното и интеркултурното образование.

**Чл.152. (1)** В предучилищното образование гражданското, здравното, екологичното и интеркул-турното образование се осъществява във всички възрастови групи: (чл.5, ал.1 от Наредба за ГЗЕИО)

**1.** интегрирано в обучението по образователните направления;

**2.** интегрирано в допълнителни форми на педагогическо взаимодействие;

**3.** като самостоятелно образователно направление, когато иновативна или авторска програмна система предвижда това.

**ал. (2)** Начините и формите на осъществяване на гражданското, здравното, екологичното и интеркултурното образование за различните възрастови групи се определят в програмната система на детската градина или училището, която се разработва по реда и условията на държавния образователен стандарт за предучилищното образование. (чл.5, ал.3 от Наредба за ГЗЕИО)

**Чл.153. (1)** В училищното образование гражданското, здравното, екологичното и интеркултурното образование се осъществява в процеса на придобиването на всички видове училищна подготовка. (чл.6, ал.1 от Наредба за ГЗЕИО)

**ал. (2)** В училищното образование гражданското, здравното, екологичното и интеркултурното образование се осъществява и: (чл.6, ал.2 от Наредба за ГЗЕИО)

**1.** в часа на класа, включително и чрез ученическото самоуправление;

**2.** в дейностите по интереси в рамките на целодневна организация на учебния ден;

**3.** в рамките на дейностите по обща подкрепа за личностно развитие по реда и при условията на държавния образователен стандарт за приобщаващото образование.

**Чл.154. (1)** Гражданското, здравното, екологичното и интеркултурното образование в процеса на придобиване на общообразователната подготовка се осъществява интегрирано и/или чрез самостоятелен учебен предмет гражданско образование. (чл.7, ал.1 от Наредба за ГЗЕИО)

**ал. (2)** Неговото интегриране се осъществява чрез ориентиране на обучението по общообразо-вателните предмети към придобиване на ключовите компетентности по чл. 77 , ал.1 от Закона за предучилищното и училищното образование; (чл.7, ал.2 от Наредба за ГЗЕИО)

**ал. (3)** Изучаването на учебния предмет гражданско образование се осъществява в съответствие с държавния образователен стандарт за учебния план, за общообразователната подготовка и с учебните програми по предмета. (чл.7, ал.3 от Наредба за ГЗЕИО)

**Чл.155. (1)** Гражданското, здравното, екологичното и интеркултурното образование в процеса на придобиване на разширена подготовка се осъществява интегрирано и/или чрез самостоятелни учебни предмети. (чл.8, ал.1 от Наредба за ГЗЕИО)

**ал. (2)** Неговото интегриране се осъществява чрез усъвършенстване на отделни ключови компе-тентности чрез изучаване на общообразователни учебни предмети в рамките на избираемите учебни часове. (чл.8, ал.2 от Наредба за ГЗЕИО)

**ал. (3)** Самостоятелните учебни предмети, чрез които се придобиват компетентности в областта на гражданското, здравното, екологичното и интеркултурното образование, се вписват в училищната документация като гражданско образование, здравно образование, екологично образование, интеркултурно образование или с друго наименование, което ясно очертава тематичния обхват на учебния предмет и връзката му с интердисциплинарни комплекс (чл.8, ал.3 от Наредба за ГЗЕИО)

**Чл.156. (1)** Гражданското, здравното, екологичното и интеркултурното образование в процеса на придобиване на допълнителната подготовка може да се осъществява чрез обучение по учебни предмети или модули, проекти, модули или дейности по избор на учителя. (чл.10, ал.1 от Наредба за ГЗЕИО)

**ал. (2)** Факултативните часове може да се използват и за дейности с ученическите съвети на всички нива или други форми на ученическо представителство, младежко лидерство и клубни занимания, при които се практикуват граждански и социални умения. (чл.10, ал.2 от Наредба за ГЗЕИО)

**Чл.157. (1)** Гражданското, здравното, екологичното и интеркултурното образование в часа на класа освен чрез обучение за придобиване на компетентностите, посочени в рамковите изисквания по чл. 14, ал. 2 от Наредбата за гражданско, здравно, екологично и интеркултурно образование, се осъществява чрез занимания, дейности и проекти по тематични области, свързани с: (чл.11, ал.1 от Наредба за ГЗЕИО)

**1.** патриотичното възпитание и изграждането на националното самочувствие;

**2.** толерантността и интеркултурния диалог;

**3.** финансовата и правната грамотност, в т.ч. избор на първо работно място;

**4.** безопасността и движението по пътищата;

**5.** защитата на населението при бедствия и аварии и оказване на първа помощ;

**6.** превенция на насилието, справяне с гнева и агресията и мирно решаване на конфликти;

**7.** превенция на тероризма и поведение при терористична заплаха;

 **ал. (2)** Гражданското, здравното, екологичното и интеркултурното образование в часа на класа се осъществява и чрез дейности за последователно развитие на класа като общност и за ученическо самоуправление на ниво паралелка, клас и училище. (чл.11, ал.2 от Наредба за ГЗЕИО)

 **ал. (3)** Разпределението на тематичните области ал. 1 в часа на класа в по класове и като минимален задължителен брой часове е посочено в приложение № 5. (чл.11 ал.3 от Наредба за ГЗЕИО)

**ал. (4)** Извън тематичните области по ал. 1 министърът на образованието и науката може ежегодно да определя и други теми, по които да се работи в часа на класа за осъществяване на гражданското, здравното, екологичното и интеркултурното образование. (чл.11, ал.4 от Наредба за ГЗЕИО)

 **ал. (5)** За организацията и съдържанието на часа на класа класният ръководител разработва, а директорът утвърждава годишен план в срокове и по ред, определени в правилника за дейността на училището (до 10 септември) и при съобразяване с разпределението на тематичните области по ал. 1 и приложение № 5. (чл.11, ал.5 от Наредба за ГЗЕИО)

**ал. (6)** В годишния план по ал. 5 се определя броят на часовете по теми и дейности според интересите и възрастта на учениците и с тяхно участие. (чл.11, ал.6 от Наредба за ГЗЕИО)

**ал. (7)** За изпълнение на училищната стратегия и училищните политики педагогическият съвет може да определя приоритетни тематични области по ал. 1 съобразно спецификата на общността, средата, интересите и възрастовите особености на учениците. (чл.11, ал.7 от Наредба за ГЗЕИО) включващи демократични училищни практики като:

• училищен ученически съвет и/или други форми на ученическо представителство и самоуправление;

• доброволчески дейности във и извън училище;

• осигуряване на форми и места за изразяване на мнения и предложения по училищния живот от страна на учениците;

• училищни кампании, подкрепящи здравето, толерантността, социалната чувствителност, правата на човека, опазването на околната среда и пр.;

• празничен календар на етносите;

• екологичен календар с международните дати, свързани с опазването на околната среда;

• форми на посредничество, решаване на конфликти, превенция на агресията;

• разработване на училищни проекти.

**ал. (8)** Обучението по отделни тематични области в часа на класа може да се осъществява от гост-лектори от съответните компетентни институции, от неправителствени организации или от общественици в присъствието на класния ръководител. (чл.11, ал.8 от Наредба за ГЗЕИО)

**Чл.158. (1)** Гражданското, здравното, екологичното и интеркултурното образование в дейностите по интереси в рамките на целодневна организация на учебния ден се осъществява от учителите в групите за целодневна организация на учебния ден чрез дейности и проекти, свързани с интердисциплинарния комплекс. (чл.12, ал.1 от Наредба за ГЗЕИО)

**ал. (2)** Времето за дейности по гражданско, здравно, екологично и интеркултурно образование може да се разпределя за групата равномерно през цялата учебна година или модулно в даден период от учебната година. (чл.12, ал.2 от Наредба за ГЗЕИО)

**Раздел ІІІ** **Рамкови изисквания за резултатите от обучението по** **гражданско, здравно, екологично и интеркултурно образование**

**Чл.159.** Рамковите изисквания за резултатите от обучението по гражданско, здравно, екологично и интеркултурно образование са насочени към надграждане и разширяване на изискванията за резултатите от обучението, определени в държавния образователен стандарт за предучилищното образование и за общообразователната подготовка. (чл.14. ал.1 от Наредба за ГЗЕИО)

**Чл.160.** Рамковите изисквания за резултатите от обучението по всеки един от елементите на интердисциплинарния комплекс са определени в приложения към наредбата за гражданско, здравно, екологично и интеркултурно образование, както следва: (чл.14, ал.1 от Наредба за ГЗЕИО)

1. по гражданско образование – в приложение № 1;

2. по здравно образование – в приложение № 2;

3. по екологично образование – в приложение № 3;

4. по интеркултурно образование – в приложение № 4.

**Чл.161.** Рамковите изисквания за резултатите от обучението по ал. 2 са ориентир за разработване на програмни системи, както и на учебни програми за придобиване на разширена и/или на допълнителна подготовка, както и в часа на класа, в рамките на целодневната организация, съобразно проучените интереси и потребности на учениците и преценката на учителя. (чл.14, ал.3 от Наредба за ГЗЕИО)

**Раздел ІV** **Училищни политики за подкрепа на** **гражданско, здравно, екологично и интеркултурно образование**

**Чл.162. (1)** Училището анализира потребностите на училищната общност и определят своите приоритети, свързани с гражданското, здравното, екологичното и интеркултурното образование, които са част от стратегията на институцията по чл. 263, ал.1, т. 1 от Закона за предучилищното и училищното образование. (чл.15, ал.1 от Наредба за ГЗЕИО)

**ал. (2)** В съответствие със стратегическите си приоритети училището определя училищни политики, които подкрепят и осъществяват гражданското, здравното, екологичното и интеркултурното образование. (чл.15, ал.2 от Наредба за ГЗЕИО)

**ал. (3)** В институционалните политики по ал. 2 се определят конкретните подходи и начини на организация на вътрешните процеси и дейности за осъществяване на гражданското, здравното, екологичното и интеркултурното образование в образователната институция. (чл.15, ал.3 от Наредба за ГЗЕИО)

**ал. (4)** Училищните политики се отразяват в програми по гражданско, здравно, екологично и интеркултурно образование, които се разработват и актуализират за периоди и по ред, определен в настоящия правилник. (чл.15, ал.4 от наредба за ГЗЕИО)

**Чл.163. (1)** Училищните политики за подкрепа на гражданското, здравното, екологичното и интеркултурното образование са насочени към изграждане и поддържане на демократична училищна организационна култура, която насърчава спазването на споделени правила, процедури, традиции и колективни ценности. (чл.16, ал.1 от Наредба за ГЗЕИО)

 **ал. (2)** възпитаването в трайни навици за отдаване на почит и израз на националното самосъзнание чрез изслушване на националния химн в тържествени за държавата и училището моменти и поставяне на националния флаг на фасадата на училището. (чл.16, ал.3 от Наредба за ГЗЕИО)

**Чл.164. (1)** Училищните политики за подкрепа на гражданското, здравното, екологичното и интеркултурното образование включват и подкрепа на инициативността и участието на децата и учениците чрез подходящи за възрастта им включващи демократични практики като: (чл.17, ал.1 от Наредба за ГЗЕИО)

**1.** участие в различни форми на ученическо самоуправление и представителство;

**2.** организиране на доброволчески дейности във и извън училище;

**3.** организиране на училищни кампании, подкрепящи здравето, толерантността, социалната чувствителност, правата на човека, опазването на околната среда и пр.;

**4.** организиране на училищни празници и събития съобразно календара на световните, международните, европейските, националните, общинските, местните, професионалните и културните дати и празници;

**5.** организиране на обучения на връстници от връстници;

**7.** участие в клубове по интереси;

**8.** реализиране на форми на посредничество, решаване на конфликти, превенция на агресията;

**9.** въвеждане на практиката на ученици-наставници за превенция на конфликти, отпадане от училище и др.;

**10.** проучване на мненията, нагласите и очакванията на учениците относно процеса и съдържанието на училищното образование и предложения по училищния живот;

**Чл.165. (1)** За разработване и координиране на прилагането на училищните политики за подкрепа на гражданското, здравното, екологичното и интеркултурното образование, образователните институции създава постоянно действаща комисия по ГЗЕИО.

1. Съставът на комисията се избира преди началото на учебната година или след откриване на учебната година

2. Съставът се избира на заседание на педагогическия съвет.

3. Съставът на комисията се избира за срок от една година.

4. На следващо заседание на педагогическия съвет комисията по ГЗЕИО запознава ПС с план за дейността си.

**ГЛАВА VIII. ИНФОРМАЦИЯ И ДОКУМЕНТИ**

**Чл.166.** Документите в Училището се създават, обработват и съхраняват при спазване на държавния образователен стандарт за информацията и документите.

**Чл. 167**. Документите, издавани или водени от Училището се попълват на български книжовен език с изключение на случаите, предвидени в ЗПУО.

**Чл. 168.**(1) Списък-образец № 1 се изготвя и утвърждава от директора

1. Всяка промяна в Списък-образец № 1, свързана с извършваната дейност, броя на паралелките/групите, или с промени в персонала се утвърждава от директора
2. Информацията и дейностите по ал. 1 – 2 се извършват и удостоверяват с електронен подпис.
3. Към Списък-образец № 1 се прилагат: документи за вида на Училището в случаите, в които е настъпила промяна през предшестващия период; училищни учебни планове; учебни програми, утвърдени от директора; годишен план; организация на учебния ден.

**Чл. 169.** Информацията за децата и учениците, записани в Училището се отразява в лични образователни дела в модул „Деца и ученици“ от НЕИСПУО.

**ГЛАВА IX. ОРГАНИ ЗА УПРАВЛЕНИЕ**

**Чл. 170.**  (1) Орган за управление и контрол на Училището е директорът.

1. Директорът по ал. 1 ръководи образователния процес в институцията в съответствие с държавната политика в областта на образованието и планира, организира, координира, контролира и отговаря за цялостната административно-управленска и финансова дейност в училището.

**Чл. 171.** Директорът на Училището организира и контролира цялостната дейност на институцията в съответствие с правомощията, определени с държавния образователен стандарт за статута и професионалното развитие на учителите, директорите и другите педагогически специалисти.

**Чл. 172.** (1) В изпълнение на своите правомощия директорът издава заповеди.

1. Административните актове на директорът на Училището могат да се оспорват по административен ред пред началника на регионалното управление на образованието гр. Бургас
2. Административните актове на директорът на Училището могат да се обжалват по реда на Административно-процесуалния кодекс.

**Чл. 173.** (1) При отсъствие на директора на Училището за срок, по-малък от 60 календарни дни, той се замества от определен от определен със заповед педагогически специалист от институцията. Заповедта се издава от директора, а при невъзможност – от съответния орган по чл. 217, ал. 1 – 4 от ЗПУО.

**Чл. 174.** (1) Директора, като орган на управление:

1. Определя преподавателската заетост
2. Определя класните ръководители
3. Определя графика за класни и контролни работи
4. Определя постоянни или временни комисии
5. Предприема мерки за предотвратяване на форми на дискриминация в училището.
6. Директорът на училището ежегодно утвърждава:
* Седмичното разписание на часовете
* График за дежурство в училището
* График за класните и контролни работи
* График за консултации на всеки учител с учениците
* График за приемното време на ръководството на училището и на класните ръководители за консултиране на родителите.
* Правилник за БУВОТ, План БАК и ПВТР
1. Директорът на училището подписва и заверява училищната документация:
* Дневници
* Ученически книжки
* Служебни бележки и удостоверения
* Служебна документация
* Главна книга
1. Директорът на училището е председател на педагогическия съвет и осигурява изпълнение на решенията му.
2. Директорът на училището осигурява дейността при аварии, пожар и бедствия, и катастрофи.

**Чл. 175. (1)** Специализиран орган за разглеждане и решаване на основни педагогически въпроси в училището е педагогическият съвет.

1. Педагогическият съвет включва в състава си всички педагогически специалисти.
2. В заседанията на педагогическия съвет с право на съвещателен глас може да участват представители на обществения съвет, настоятелството, медицинското лице, което обслужва училището, както и други лица.
3. Директорът на училището, в качеството си на председател на педагогическия съвет, кани писмено представителите на обществения съвет на заседанията на педагогическия съвет, като им предоставя възможно най-пълна информация по въпросите, които предстои да бъдат обсъждани.

 **Чл. 176.** (1) Педагогическият съвет в училището:

* 1. приема стратегия за развитие на училището за следващите 4 години с приложени към нея план за действие и финансиране;
	2. приема правилник за дейността на училището;
	3. приема училищния учебен план;
	4. приема формите на обучение;
	5. приема годишния план за дейността на училището;
	6. приема учебни планове за индивидуална форма на обучение;
	7. приема мерки за повишаване качеството на образованието;
	8. приема програма за превенция на ранното напускане на училище;
	9. приема програма за предоставяне на равни възможности и за приобщаване на децата и учениците от уязвими групи;
	10. предлага на директора разкриване на занимания по интереси;
	11. прави предложения на директора за награждаване на ученици и за налагане на съответните санкции в предвидените в този закон случаи;
	12. определя училищни символи и ритуали и други отличителни знаци;
	13. участва със свои представители в създаването и приемането на етичен кодекс на училищната общност;
	14. запознава се с бюджета на училището, както и с отчетите за неговото изпълнение;
	15. периодично, най-малко три пъти през една учебна година, проследява и обсъжда нивото на усвояване на компетентности от учениците и предлага съвместни мерки между учителите с цел подобряване на образователните резултати;
	16. упражнява други правомощия, определени с нормативен акт.
1. Документите по ал. 1, т. 1 – 5 и т. 7 – 9 се публикуват на интернет страницата на училището.
2. Педагогическия съвет се свиква на заседание в съответствие със своя Тематичния план за работа, чрез заповед на директора на училището.
3. Дневния ред на заседанието се огласява предварително и може да се променя след гласуване при постъпили предложения.
4. За всяко заседание се води протокол, който се подписва от секретаря и директора.
5. Секретарят, който води протолите от заседанията на ПС се определя със заповед в началото на всяка учебна година
6. Участието на членовете на ПС в негови заседания е задължително и е част от служебните им задължения и работно време.

**ГЛАВА X. ОБЩЕСТВЕН СЪВЕТ**

**Чл. 177. (1)** С цел създаване на условия за активни и демократично функциониращи общности към училището се създава обществен съвет.

1. Общественият съвет е орган за подпомагане на развитието на училището и за граждански контрол на управлението му.

**Чл. 178. (1)** Общественият съвет се състои от **нечетен брой** членове и включва един представител на финансиращия орган и най- малко **четирима** представители на родителите на деца и ученици от съответната училището.

1. Представителите на родителите се излъчват от събрание на родителите, свикано от директора на училището. На събранието се определя броят на представителите на родителите и се избират и резервни членове на обществения съвет.
2. За представител на родителите могат да бъдат излъчени професионално доказани личности от различни области на обществения живот, изявени общественици, спомоществователи, бивши възпитаници, които не са родители на деца и ученици от училището
3. Всяко предложение за редовен или резервен член на обществения съвет се гласува поотделно.
4. Събранието на родителите по алинея 3 се свиква, чрез съобщение качено на електронната страница на училището най- рано 30 календарни дни преди провеждането му.
5. Председателят на обществения съвет се избира от членовете му.
6. Членовете на обществения съвет се определят за срок не по-дълъг от три години.
7. На заседанията за избор на Обществен съвет и за избор на председател се водят протоколи.

**Чл. 179.(1)** Общественият съвет се свиква на заседание най-малко 4 пъти годишно, като задължително провежда заседание в началото на учебната година.

1. С право на съвещателен глас в работата на обществения съвет на училищата участват поне трима представители на ученическото самоуправление.
2. С право на съвещателен глас в работата на обществения съвет на училищата участва и представител на настоятелството.
3. В заседанията на обществения съвет могат да бъдат канени и служители на институцята, на регионалното управление на образованието, експерти, на синдикатите, на юридическите лица с нестопанска цел и други заинтересовани лица.
4. Поканите към лицата по ал.4 трябва да са свързани с конкретните теми, които ще разглежда Обществения съвет.

**Чл. 180.(1)** Директорът на училището има право да присъства на заседанията на обществения съвет и да изразява становище по разглежданите въпроси.

1. Директорът е длъжен при поискване от обществения съвет да предоставя всички сведения и документи, необходими за дейността му.
2. При необходимост директорът може да отправи искане до председателя на обществения съвет за свикването му.

**Чл. 181.(1) Основните правомощия на** Общественият съвет в Училището са:

1. одобрява стратегията за развитие на училището и приема ежегодния отчет на директора за изпълнението й;
2. участва в работата на педагогическия съвет при обсъждането на програмите по чл. 263, ал. 1, т. 8 и 9 от ЗПУО и при обсъждане на избора на ученически униформи;
3. предлага политики и мерки за подобряване качеството на образователния процес въз основа на резултатите от самооценката на институцията, външното оценяване – за училищата, и инспектирането на училището;
4. дава становище за разпределението на бюджета по дейности и размера на капиталовите разходи, както и за отчета за изпълнението му
5. съгласува предложението на директора за разпределение на средствата от установеното към края на предходната година превишение на постъпленията над плащанията по бюджета на училището;
6. съгласува училищния учебен план;
7. участва с представители в комисиите за атестиране на директорите при условията и по реда на държавния образователен стандарт за статута и професионалното развитие на учителите, директорите и другите педагогически специалисти;
8. съгласува избора от учителите в училището по чл. 164, ал. 2 от ЗПУО на учебниците и учебните комплекти;
9. сигнализира компетентните органи, когато при осъществяване на дейността си констатира нарушения на нормативните актове;
10. дава становище по училищния план-прием по чл. 143, ал. 1 от ЗПУО;
11. участва в създаването и приемането на етичен кодекс на училищната общност.
12. (нова 11.09.2017 г.) участва с представители в провеждането на конкурса за заемане на длъжността „директор" в училището
13. (нова 11.09.2017 г.) участва с представители в заседанията на педагогическия съвет с право на съвещателен глас.
14. При неодобрение от обществения съвет на актовете по ал. 1, т. 1 и 6 те се връщат с мотиви за повторно разглеждане от педагогическия съвет. При повторното им разглеждане педагогическият съвет се произнася по мотивите и взема окончателно решение.

**ГЛАВА XI. ФИНАНСИРАНЕ И ИМУЩЕСТВО**

**Чл. 182. (1) Дейностите в Училището се** финансират със средства от държавата, чрез общинския бюджет, европейски фондове и програми и други източници.

1. Първостепенните разпоредители с бюджет делегират права на директора на Училището да реализират собствени приходи, като им предоставят за управление ползваната от тях държавна или общинска собственост в случаите, в които те не разполагат с тези права по силата на нормативен акт. По изключение може да не се делегира правото за реализиране на приходи от ползваната от училищата държавна или общинска собственост, когато тя представлява относително териториално обособена единица, която има самостоятелно отчитане на разходите и не представлява част от присъщата на училището дейност.
2. Училището, публикува на интернет страницата си утвърдения си бюджет и отчета за изпълнението му.

**Чл. 183.**Директорът представя на обществения съвет и пред общото събрание на работниците и служителите тримесечни отчети за изпълнението на бюджета на училището в срок до края на месеца, следващ съответното тримесечие.

**Чл. 184.** Паричните средства, получени като дарения, се описват в книгата за дарения и се изразходват по волята на дарителите.

**Чл. 185.** На работещите в училището абсолютно е забранено събиране на парични средства от учениците и техните родители

**Чл. 186.** Общинските недвижими имоти, предоставени за управление на Училището, са публична общинска собственост.

**Чл. 187.** В края на всяка календарна година се извършва пълна годишна инвентаризация и бракуване на дълготрайните материални и нематериални активи на училището.

**Чл. 188.** Инвентаризацията се извършва от комисия по ред, определен от директора.

**Чл. 189.** За съхранението на училищното имущество отговорност носят материално отговорните лица, които изготвят годишен счетоводен отчет за фактическото състояние на активите и водят необходимата инвентарна документация.

**Чл. 190.** Педагогическият и непедагогическият персонал и учениците са длъжни да опазват учили-щното имущество .

**Чл. 191.** След изтичане срокът на ползване на учебниците съгласно чл. 2 ал. 1 от и § 2, ал.1 от ПМС 79 от 13.04.2016 г. касиер - домакинът предлага на комисията по инвентаризация Списък на учебниците подлежащи на брак

1. Комисията по инвентаризация изготвя опис на одобрените за брак учебници, след което същите се предават за рециклиране.
2. Средствата получени по реда на ал.2 се възстановяват по бюджета на училището и се използват целево за закупуване на учебници и учебни помагала по смисъла на §2, ал.3 от ПМС 79. от 13.04.2016 г.

**ГЛАВА XII. ОСИГУРЯВАНЕ БЕЗОПАСНОСТТА НА ЖИВОТА И ЗДРАВЕТО НА УЧЕНИЦИТЕ**

**Чл. 192.** Не се допуска излизане на ученици от двора на училището по време на учебния процес без преподавател, както и оставянето на ученици без надзор по време на организирания отдих.

**Чл. 193.** Не се допуска в училището и района около него носенето на хладно и огнестрелно оръжие, както и пиратки, спрейове и играчки, застрашаващи живота и здравето на участниците в учебно-възпитателния процес;

**Чл. 194.** Не се допуска носенето и разпространяването на наркотични вещества, алкохол и цигари на територията на училището и прилежащия район.

**Чл. 195.** Класните ръководители на учениците в начален етап уточняват с родителите реда за довеждане и отвеждане на децата, като учениците имат право да тръгват сами от училище само след писмено съгласие от страна на родителите, като същите се съхраняват при съответния класен ръководител;

**Чл. 194.** Класните ръководители на начален курс съвместно с родителите изготвят личен картон на всяко дете за съответния маршрут до дома.

**Чл. 195.** Не се разрешава влизането на външни лица в училището, включително и родителите, с изключение на определените приемни часове;

**Чл. 196.** Дежурните учители не допускат внасянето на обемисти пакети с неясно съдържание;

**Чл. 197.** Минимум два пъти годишно се проиграва практически изготвения план за евакуация на учениците от сградата на училището.

**Чл. 198.** При необходимост от аварийно напускане на училищната сграда, учителите организират класа , в които са в момента , като спазват сигналите и евакуационния план на училището.

**Чл. 199.** Забранява се паркирането на леки автомобили, микробуси и автобуси в училищния двор;

**Чл. 200.** Учениците от І до VІІ клас задължително изучават в часа на класа правилата за движение по пътищата, съгласно одобрените учебни програми;

**Чл. 201.** При провеждане на извънучилищни мероприятия, наблюдения с учебна цел и екскурзии спазват наредбите на МОН;

**Чл. 202.**Със заповед на Директора на училището отговорност за живота и здравето на учениците носят учителите, които провеждат извънучилищното мероприятие.

**Чл. 203.** **(1)** За осигуряване на позитивен психоклимат в училище и нормално протичане на учебния ден в училището се въвежда система на дежурство.

1. Директора със заповед определя дежурни учители на етажите и коридорите
2. Дежурството на учители се организира по дни по утвърден от Директора на училището график
3. Дежурните учители имат следните отговорности:
4. Спазва утвърдения от директора график за дежурство в училище.
5. Идва в училище в 7,30 часа и посреща учениците на входа на училището,
6. Установява присъствието на всички учители и при отсъствие на преподавател информира ръководството
7. Установява състоянието на училищната база и подготовката й за учебно- възпитателна дейност.
8. Съгласува евентуални промени в разписанието на учебните часове с директора и уведомява учениците за тях,
9. Осигурява навременното биене на звънеца за начало и край на часовете,
10. Носи отговорност за реда и дисциплината в учебната сграда.
11. Ръководи работата на дежурните ученици по класни стаи за поддържане на реда и дисциплината в междучасията и следи за опазване на училищното имущество.
12. След биенето на първия звънец предприема мерки за подготовката на учениците за учебен час.
13. Следи за опазване на реда и дисциплината в междучасията, не допускат вдигане на шум и тичане по коридорите.
14. Поддържа връзка с училищната администрация за отстраняване на възникнали евентуални аварии и повреди.
15. Следи за опазване на училищното имущество и при забелязани нередности уведомяват директора. При неспазване на това изискване носят солидарна отговорност с извършителите.
16. Докладва на училищното ръководство за неизправности и нанесени щети по материалната база и констатирани нарушения, като записва ( при необходимост) в специална книга при директора докладваните му от дежурните ученици и констатираните от тях нередности, както и причините за възникването им.
17. Докладва на председателя на Координационния съвет за случай на агресия и тормоз по време на дежурството и се подписва след отразяването на ситуацията в Дневника със случаи на училищен тормоз от длъжностно лице, което отговаря за воденето и съхраняването му.
18. След приключване на учебните занятия последен напуска училищната сграда.

**Чл. 204. (1)** Всеки класен ръководител, със съдействието на ученическия актив на класа, определя реда за осъществяване на реда и дисциплина в класната стая, в която е позиционирана паралелката.

1. Организацията на реда, дисциплината и хигиената в класната стая се осъществява от дежурни ученици, по график определен от класния ръководител.
2. Дежурни ученици имат следните отговорности:
3. Явяват се 15 минути преди началото на учебните занятия;
4. Контролират спазването на реда и хигиената в класната стая.
5. Почистването на дъската
6. Осигуряват готовността на класа за начало на часа и докладват за отсъстващи ученици;
7. Подпомагат учителите в подреждането на класните стаи и кабинетите и подготовката им за учебен процес и провеждането на учебния час;
8. Отговарят за опазването на училищното имущество.
9. Информират Директора за неявяване на учител в класната стая 10 минути след започването на учебния час.
10. При възникнали нарушения на реда и нанесени материални щети дежурните ученици незабавно уведомяват дежурния учител на етажа. При неспазване на това изискване дежурните ученици се смятат за съпричинители на извършеното нарушение.
11. В края на учебните занятия дежурните ученици излизат последни от стаята, като информират класния ръководител или дежурния учител по коридор за състоянието на класната стая.

**ГЛАВА XIII. УПРАВЛЕНИЕ НА КАЧЕСТВОТО**

**Чл. 205. (1)** Управлението на качеството е непрекъснат процес на организационно развитие, основан на анализиране, планиране, изпълнение на дейности, оценяване и внасяне на подобрения в работата на училището.

1. Областите на самооценяването:
2. *Управление на институцията*, което включва: ефективно разпределяне, използване и управление на ресурсите за повишаване на качеството в институцията, лидерство, стратегии и планиране, взаимодействие на всички заинтересовани страни;
3. *Образователен процес*, който включва: обучение, възпитание и социализация и резултатите от тях, като се отчита индивидуалният напредък на всяко дете,
4. Самооценяването се извършва при условия и по ред, определени с държавния образователен стандарт за управлението на качеството в институциите

**Чл. 206.**Във ВСУК се определят ключовите **видове дейности**, с които се характеризират и реализират всеки от двата основни процеса: *Управление на училището и Образователен процес*

1. ПЛАНИРАНЕТО като ключова дейност включва Идентифициране на рисковете и възможностите при управление на съответния процес; Определяне на целите по качество във връзка със съответния процес; Анализиране и планиране на дейностите във връзка със съответния процес;
2. ИЗПЪЛНЕНИЕТО, като ключова дейност включва:

Управление на училището: изпълнение на дейностите във връзка с: управление на човешките ресурси; инфраструктурата; заобикалящата среда; на знания и опит; компетентност, осъзнаване и обмен на информация; на документираната информация; закупуване и управление на доставчиците; управление на ВСУК.

Образователен процес: изпълнение на дейностите, свързани с образователния процес в НУ „Д-р Петър Берон” по отношение на: обучението, възпитанието и социализацията; резултатите: индивидуален напредък и организационно развитие; подкрепата на децата със специални образователни потребности; превенцията срещу отпадане от системата на образованието.

1. ПРОВЕРКАТА, като ключова дейност включва оценяване на управлението в НУ „Д-р Петър Берон”, образователния процес в ОУ„Св. Св. Кирил и Методий”, преглед на ръководството.
2. ДЕЙСТВИЕТО (подобряване), като ключова дейност включва лидерство; постоянно подобряване; коригиращи действия;

**Чл. 207.**(1) Самооценяването се провежда по процедури, утвърдени от директора. Утвърждаването им се извършва в началото на всеки две учебни години. Промяната в процедурите се извършва при промяна в законодателството, касаещо образователната институция или при настъпили организационни, функционални или структурни промени в нея.

1. По всеки критерий се разработва процедура, която съдържа: предмет и цел; инструментариум; описание на технологията на провеждане; вида на доказателствения материал (справка,експертна оценка, контролна карта, протоколи, въпросници, анкети и други); начините на обработване на доказателствения материал; режима на съхранение и защита на информацията; отговорностите на лицата.

**ГЛАВА XIV. ПРЕХОДНИ И ЗАКЛЮЧИТЕЛНИ РАЗПОРЕДБИ**

1. Настоящият правилник за дейността на училището се издава на основание чл. 28, ал.1, т. 2 от ЗПУОи подлежи на актуализиране при промяна на нормативната база.
2. Правилникът може да бъде променен само от органа, който го е гласувал-Педагогическият съвет.
3. Изготвянето на правилника е съобразено с щатните длъжности, категорията училище и специфичните училищни дейности.
4. При изготвяне на правилника са използвани и спазени действащите към момента нормативни документи.
5. Педагогическият съвет взема решения от неговата компетенция по въпроси, неуредени в този правилник.
6. Този правилник е задължителен за спазване от директора, учителите, учениците и родителите.
7. За учебната 2020-2021 година учениците избират спортни дейности по чл. 92, ал. 1 от ЗПУО в началото на учебната година.
8. „Училищният учебен план се приема от педагогическия съвет и след съгласуване с обществения съвет към училището се утвърждава със заповед на директора, като не може да се променя през учебната година”, в сила от 2020/2021 година
9. Настоящият правилник е актуализиран във връзка с промяна на нормативната база

( Наредба за приобщаващото образование; Наредба №16 управление на качеството в институциите; Наредба № 8 за ИДСПУО; Наредба № 10 за ОДУО, Наредба № 11 за ОРОУ). Актуализацията е приета на заседание на педагогическия съвет-Протокол № от 11.09.2020 г.

**§ 12. Настоящият Правилник за дейността на училището може да бъде допълван и актуализиран при промяна на нормативната база.**

*Приложение № 1*

**ПРОЦЕДУРА ЗА НАЛАГАНЕ НА САНКЦИИ**

**I.ЦЕЛ И ОБХВАТ**

**1.** Настоящата процедура има за цел да определи реда и отговорностите на директор, класни ръководители, психолог, родители и ученици при налагане на мерките и санкциите.

**2.** Процедурата е разработена основание на чл. 199 ал.1 от ЗПУО, чл. 58 от Наредбата за приобщаващото образование и във връзка с чл. 109 от Правилника за дейността на училището (ПДУ) с цел спазване на законодателството и защита правата на учениците и училището.

**II.ПРЕДПРИЕМАНЕ НА ДЕЙНОСТИ**

**1.** За преодоляване на проблемното поведение на детето или ученика и за справяне със затрудненията му с приобщаването в образователния процес и в училищната среда, с участието му в дейността на институцията и с поведенческите му прояви се прилагат една или повече от следните дейности за въздействие върху вътрешната мотивация:

**А)** Обсъждане между ученика и класния ръководител с цел изясняване на възникнал проблем и получаване на подкрепа за разрешаването му;

**Б)** Използване на посредник при решаване на конфликт в училище;

**В)** Създаване на условия за включване на ученика в група за повишаване на социалните умения за общуване и за решаване на конфликти по ненасилствен начин;

**Г)** Насочване на детето или ученика към занимания, съобразени с неговите потребности;

**Д)** Индивидуална подкрепа за ученика от личност, която той уважава (наставничество).

**2.** Дейността по т. А се прилага за изясняване на конкретен проблем с цел насочване на ученика към определена подкрепа и мотивирането му за участие в дейности, които да доведат до разрешаване на проблема. Дейността се документира в дневника на класа и се информира родителят, представителят на детето или лицето, което полага грижи за детето.

**3.** Дейността по т. Б се осъществява в училището от подготвен за разрешаване на конфликтни ситуации учител, психолог и/или педагогически съветник, невъвлечен в конкретния конфликт, който посредничи между страните в конфликта с цел разрешаването му.

**4.** Дейността по т. В и Г се осъществява по желание на ученика или на родителя, представителя на детето, лицето, което полага грижи за детето, по препоръка на учителите в групата/класния ръководител, на учител или по препоръка на координиращия екип, в съответствие с възможностите и наличните ресурси на училището или чрез привличане на външни специалисти и ресурси.

**5.** Дейността по т. Д се осъществява от личност по избор на ученика, която той приема и уважава и която е изразила съгласие за участие в индивидуалната му подкрепа. Индивидуалната подкрепа на ученика може да бъде осъществявана от учител от училището, от близък на ученика или обществено изявена личност, на която ученикът има доверие или представлява пример за него и спомага за развитието на силните му страни и за цялото му личностно развитие.

**6.** За всички предприети дейности с учениците за преодоляване на проблемното им поведение и за справяне със затрудненията им с приобщаването в образователния процес и в училищната среда, с участието в дейността на институцията и с поведенческите им прояви се информира родителят, представителят на детето или лицето, което полага грижи за детето, а за дейностите по т. Б, Г и Д се изисква и информираното му съгласие.

**7.** Родителят, представителят на детето или лицето, което полага грижи за детето, е длъжен да съдейства и да подпомага учителите и другите педагогически специалисти при реализирането на горепосочените дейности по т.А – т. Д.

**8.** При отказ от страна на родителя, представителя на детето или лицето, което полага грижи за детето, да изрази съгласие за дейностите по т. Б, Г и Д, да окаже съдействие или да подпомогне реализирането на дейностите по т.А – т. Д, директорът на институцията писмено уведомява отдела за закрила на детето по местоживеенето на детето или ученика.

**III.САНКЦИИ**

**1.** За неизпълнение на задълженията, определени в ЗПУО, в нормативните актове по неговото прилагане и в правилника за дейността на училището, след изчерпване на останалите механизми за въздействие върху вътрешната мотивация и за преодоляване на проблемното поведение на учениците може да се налагат следните санкции:

**1.1.забележка;**

**1.2.предупреждение за преместване в друго училище;**

**1.3.преместване в друго училище;**

**2.** За възпрепятстване провеждането на учебния процес учителят може да наложи мярката „отстраняване на ученика до края на учебния час". Ученикът няма право да напуска територията на училището по времето на отстраняването си.

**3.** За явяване в училище с облекло или във вид, които са в нарушение на правилника за дейността на училището, както и когато състоянието на ученика не позволява да участва в учебния процес, на ученика се налага мярката „отстраняване от училище до отпадане на основанието за отстраняването му".

**4.** Веднага след приключването на учебния час при налагане на мерките „отстраняване на ученика до края на учебния час" и „отстраняване от училище до отпадане на основанието за отстраняването му" се предприемат дейности за повишаване на мотивацията и на социалните умения за общуване и за преодоляване на проблемното поведение на ученика и се уведомява родителят, представителят на детето или лицето, което полага грижи за детето.

**5.** Освен налагането на санкция в зависимост от причините за проблемното му поведение на ученика се предоставя планирана обща подкрепа за личностно развитие по чл. 178, ал. 1, т. 12 ЗПУО (Дейности по превенция на насилието и преодоляване на проблемното поведение).

**6.** Видът на дейностите за обща подкрепа по т.5 се определя от координатора за осигуряване на обща подкрепа в училище съвместно с класния ръководител, учителите на ученика и родителя.

**7.** За преодоляване на проблемното поведение и за превенция на отпадането от училище на ученици, които извършват нарушения, отсъстват по неуважителни причини или са в риск от отпадане, класният ръководител в училището осъществява връзката и сътрудничеството между училището, семейството и обкръжението на учениците.

**8.** Мерките „отстраняване на ученика до края на учебния час" и „отстраняване от училище до отпадане на основанието за отстраняването му", както и санкциите „предупреждение за преместване в друго училище" и „преместване в друго училище" не се налагат на учениците в класовете от началния етап.

**9.** Санкцията „преместване в друго училище"се налага за тежки или системни нарушения.

**10.** Санкциите по т. 1.1- т. 1.3 и мерките „отстраняване на ученика до края на учебния час" и „отстраняване от училище до отпадане на основанието за отстраняването му" не се налагат на ученици, когато поведението им е резултат от увреждане или нарушение на здравето, посочено в медицински документи.

**11. За едно нарушение не може да бъде наложена повече от една санкция.**

**12.** Мерките „отстраняване на ученика до края на учебния час" и „отстраняване от училище до отпадане на основанието за отстраняването му" се налагат независимо от санкциите, като с тях се цели да се преодолее проблемното поведение на ученика.

**13.** Видът на санкцията се определя, като се отчитат причините и обстоятелствата при извършване на нарушението, видът и тежестта на нарушението, както и възрастовите и личностните особености на ученика.

**14.** Видът и срокът на дейностите във връзка с мерките „отстраняване на ученика до края на учебния час" и „отстраняване от училище до отпадане на основанието за отстраняването му" се определят, като се отчитат и възможностите и ресурсите на училището за осигуряване на условия за извършването им.

**15.** Освен налагането на санкция, в зависимост от причините за проблемното му поведение, на ученика се предоставя планирана обща подкрепа за личностно развитие, като консултации по учебни предмети, консултации с психолог и/или с педагогически съветник за преодоляване на проблемното поведение, допълнително обучение и допълнителни консултации по учебни предмети в неучебно време, включително в периода на ваканциите, участие в занимания по интереси, кариерно ориентиране и други дейности с оглед недопускане на нарушения или отпадане от училище..

**16.** Санкциите са срочни.

**17.** Срокът на санкциите е до края на учебната година.

**18.** Когато санкциите „предупреждение за преместване в друго училище", „преместване в друго училище" са наложени до 30 учебни дни преди края на втория учебен срок, те влизат в сила от началото на следващата учебна година.

**19.** Санкциите „забележка" се налагат със заповед на директора по мотивирано писмено предложение на класния ръководител, а санкциите „предупреждение за преместване в друго училище", „преместване в друго училище"– със заповед на директора по предложение на педагогическия съвет.

**20.** Мярката „отстраняване от училище до отпадане на основанието за отстраняването му" се налага със заповед на директора.

**IV.ПРОЦЕДУРА**

**1.** Директорът на училището задължително писмено уведомява родителя или съответното лице , което полага грижи за ученика, за откриването на процедура по налагане на санкция, а в случаите на налагане на санкция „предупреждение за преместване в друго училище", „преместване в друго училище" или „преместване от дневна форма в самостоятелна форма на обучение" - и съответните териториални структури за закрила на детето.

**2.** В уведомлението по т. 1 се посочват извършеното от ученика нарушение и условията при които родителят или определеното лице, посочено от родителя, може да участва в процедурата по налагане на санкцията.

**3.** Връчването на уведомлението по т. 1 се извършва от служител на училището, по пощата или чрез куриерска служба с препоръчана пратка с обратна разписка на адреса на родителя или на лицето, което полага грижи за ученика. Съобщаването по т. 1 може да се извърши и на посочен от родителя електронен адрес, като в този случай връчването се удостоверява с копие от електронния запис за това.

**4.** Преди налагане на санкция директорът или упълномощено от него лице задължително изслушва ученика в присъствието на психолог или на педагогически съветник и/или се запознава с писменото обяснение на ученика на фактите и обстоятелствата, свързани с конкретното нарушение. На изслушването присъства и социален работник в съответствие с чл. 15, ал. 4 от Закона за закрила на детето.

**5.** Родителят на ученика, съответно лицето, което полага грижи за него, има право да присъства на изслушването и да изрази мнение.

**6.** По предложение на класния ръководител и/или по молба на непълнолетния ученик, съответно на родителя или лицето, което полага грижи за него, когато ученикът е малолетен, изслушването на ученика може да се извърши и в присъствието на учител, на друг педагогически специалист от училището или на друго лице, на което ученикът има доверие.

**7.** За изясняване на фактите и обстоятелствата по време на изслушването директорът може да покани за участие и за изразяване на мнение учители, които преподават на ученика, както и ученици от училището, запознати с конкретното нарушение.

**8.** За всяка процедура по налагане на санкция и на мярка се определя лице, което да докладва за извършеното нарушение – класният ръководител или учител, който преподава на ученика.

**9.** В зависимост от тежестта на нарушенията и обстоятелствата класният ръководител и/или педагогическият съвет обективно преценяват и предлагат на директора съответната санкция.

**10.** Преди налагане на санкции се взема предвид мнението на класния ръководител на ученика.

**11.** Заповедта за налагане на санкцията се издава в 14-дневен срок от предложението по чл. 203, ал. 1 от ЗПУО.

**12.** В заповедта се посочват видът на санкцията, срокът и мотивите за налагането й. В мотивите се посочват предприетите дейности за мотивация на ученика и за преодоляване на проблемното му поведение, в случай че такива са били предприети, и причините да не дадат резултат.

**13.** Заповедта се съобщава в тридневен срок от издаването й на ученика и на родителя, представителя на детето или лицето, което полага грижи за детето, а заповедта за налагане на санкция „преместване в друго училище" – и на началника на регионалното управление на образованието.

**14.** Наложените санкции се отразяват в ученическата книжка, в личния картон/личното образователно дело на ученика и в бележника за кореспонденция.

**15.** Ученик, на когото е наложена санкция „преместване в друго училище", продължава обучението си в другото училище при условия и по ред, определени със заповед на началника на регионалното управление на образованието.

**16.** Санкциите се заличават с изтичане на срока, за който са наложени, или предсрочно по реда, по който са наложени.